
KUNSTFORENINGENS  PHILIPSEN-UDSTILLING  1 


Hohøst  paa  Saltholmen.  Tegning  for  et  udslettet  Billede. 


I Først  Kunstforeningens  mindeværdige  Udstilling  i  Febriiar- 
•  Marts  1911  har  givet  Almenheden  grundig  Besked  om  hvad 
Theodor  Philipsen  har  udrettet  og  hvad  han  er  værd. 

Skylden  for,  at  en  repræsentativ  og  retrospektiv  Udstilling  af 
hans  Værker  har  ladet  vente  saa  længe  paa  sig,  er  udelukkende 
hans  egen.  Han  har  altid  haft  Uvilje  mod  at  tiltrække  sig  Opmærk- 
somhed og  Utilbøjelighed  til  at  anstrenge  sig  for  at  vinde  ydre  Ære 
og  Fordel.  I  1889  har  han  deltaget  i  en  af  Kunstforeningens  Ud- 
stillinger med  en  Snes  Billeder;  da  han  i  1891  udstillede  her  alene, 
var  der  endnu  færre.  Kun  da  et  Tilfælde  tvang  ham  til  at  rømme 
sit  Atelier,  lod  han  sig  af  Bekvcmmelighedshensyn  overtale  til  at 
imødekomme  Kunstforeningens  gentagne  Gange  fremførte  Ønske 
ved  Afholdelsen  af  den  store  Udstilling. 

Heldigvis  anede  han  næppe  hvad  denne  vilde  føre  med  sig. 
Først  adskillig  Ulejlighed  med  at  opspore  Billeder,  hvis  Skæbne 
han  ikke  havde  fulgt.  Det  viste  sig  umuligt  at  tilvejebringe  dem 
alle,  selv  ikke  alle  de  bedste.  Højst  ufuldstændig  som  Udstillingen 
var,  blev  det  alligevel  den  største,  som  nogensinde  er  bleven  af- 
holdt i  Lokalerne  ved  Frederiksholms  Kanal.  Den  fyldte  alle  Væg- 
gene op  til  Loftet  og  havde  endda  et  anseligt  Anneks  paa  Kvisten. 

Dernæst  kom  Vanskelighederne  ved  Billedernes  Katalogisering. 
I  Reglen  har  Philipsen  glemt  at  datere  sine  Arbejder.  I  et  Par  af 
de  sjældne  Tilfælde,  hvor  Malerierne  bar  et  Aarstal,  var  dette  se- 
nere tilføjet  og  viste  sig  ved  nærmere  Undersøgelse  ikke  korrekt. 

I.  INDLEDNING 


Philipsen  blev  i  den  Anledning  underkastet  de  pinligste  Forhør. 
Støttet  af  sin  Familje  anvendte  han  stor  Flid  og  Taahnod  paa  at 
fremskatle  de  for  en  retrospektiv  Udstilling  højst  vigtige  nøjagtige 
Dateringer  og  rigtige  Stedbestemmelser.  Udstillingens  Katalog  er 
derfor  en  Gevinst  for  dansk  Kunsthistorie.  Et  Par  af  dens  Angi- 
velser  har  rigtignok  senere  vist  sig  noget  tvivlsomme,  et  Billede 
staar  maaske  opført  tre  Aar  for  sent.  Men  en  udførlig  Drøftelse  af 
disse  angribelige  Bestemmelser  vilde  berøve  F^remtidens  Doktor- 
disputatser et  taknemmeligt  Æmne. 

Udstillingen  medførte,  at  Kunstforeningens  Bestyrelse  planlagte 
Udgivelsen  af  nærværende  Bog.  Philipsen  har  indtrængende  hen- 
stillet at  begrænse  Stoffet  til  de  tørre  Data  og  den  skaanselsløse 
Kritik.  Med  en  saadan  Begrænsning  vilde  Kunstforeningens  Med- 
lemmer dog  næppe  være  vel  tjente. 

Bogens  Forfatter  er  en  af  Malerens  gamle  Venner  og  har  alle- 
rede paa  et  Tidspunkt,  da  Almenhedens  Opfattelse  af  hans  Værd 
maaske  i  højere  Grad  end  nu  trængte  til  at  retledes,  forsøgt  at 
skitsere  en  Karakteristik  af  Theodor  Philipsen,  trykt  i  Tidsskriftet 
»Af  Dagens  Krønike«  1889.  Der  er  alt  her  berørt  en  Kendsger- 
ning, som  ikke  lader  sig  skjule:  Adskillige  andre  Kunstnere  by- 
der et  taknemmeligere  Materiale  for  en  livligere  Monografi. 

Philipsen  har  ikke  udelukkende  malt  Kalve,  Køer  og  Land- 
skaber. Men  trods  sine  Skulpturer,  sin  Keramik  og  sine  enkelte 
Forsøg  i  Figurfremstilling,  trods  sine  mange  Bejser  til  Syden  og 
Udflugter  i  Danmark,  har  han  dog  med  en  Haardnakkethed,  der 
grænser  til  Ensidighed,  anvendt  sine  bedste  Kræfter  paa  at  d3'rke 
et  snevert  Felt.  Han  er  stedse  vendt  tilbage  til  Kreaturerne  og 
deres  landskabelige  Baggrunde. 

Heller  ikke  rent  som  Maler  har  han  hørt  til  de  Protevs-Naturer, 
der  jævnligt  har  budt  paa  interessante  Overraskelser  ved  at  skifte 
Ham  og  Stil.  Trods  den  gennem  mange  Aar  stærkt  —  om  end  in- 
genlunde jævnt  —  stigende  Udvikling  fra  Mørke  og  Tørhed  til  Lys 
og  Glans  er  Billeder  fra  højst  forskellig  Tid  indbyrdes  karakter- 
beslægtede. Grundtrækkene  i  hans  Kunstnerf3^siognomi  har  ikke 
skiftet,  Aarenes  Udvikling  har  blot  ladet  dem  træde  klarere  og 
skarpere  frem.  Han  er  en  i  sjælden  Grad  særpræget  og  helstøbt 
Personlighed.  Derfor  har  han  aldrig  følt  sig  fristet  til  at  dreje 
Boret  rundt  og  forandre  sin  Kurs.  Der  er  i  hele  hans  Virksom- 
hed én  Plan,  én  Stil,  én  Aand. 

Men  det  gode  Tømmer,  der  gav  Bygningen  Rejsning  og  Styrke, 
er  hentet  mangesteds  og  ofte  langvejs  fra.  Luftens  Aander  har  ikke 
hjulpet  ham.  Hans  Kunst  er  ikke  som  Aladdins  Slot  straks  skudt 
op  i  sin  fulde  Højde. 

stald  paa  Højagergaard.  1865. 


nFra  første  Færd  havde  Lysten  til  at  IVemstille  Kreaturer  lolv- 
ket  Tiieodor  Philipsen  til  Kunsten. 
Født  i  Hjærtet  af  København  —  i  Kronprinsensgade  d.  10.  Juni 
1840  —  og  opvokset  i  et  højtkultiveret  Hovedstadshjem,  havde 
han  allerede  i  sine  Drengeaar  fundet  sin  bedste  F'ornøjelse  i  at 
aftegne  og  modellere  Dyr.  Han  lærte  dem  godt  at  kende  den  Tid, 
han  var  Landmand,  bl.  a.  Forvalter  paa  Hillerødsholm ,  hvorfra 
han  deltog  i  de  haabløse  Slukningsforsøg  ved  Frederiksborg  Slots 
Brand  i  Decemberfrosten  1859. 

Soldatertjeneste  og  Deltagelse  i  Krigen  64  afbrød  hans  1862 
begyndte  Læretid  paa  Akademiet,  hvor  han  fik  Undervisning  af 
Niels  Simonsen.  Den  gamle  Bataljemaler  ansaa  det  for  en  Fr3'^d 
at  være  Soldat  og  legede  med  Elevens  Vaaben.  De  var  under  Kri- 
gen blevne  tagne  alvorligt  i  Brug.  Overensstemmende  med  den 
historiske  Sandhed  er  Philipsens  Portræt  anbragt  i  de  Kæmpen- 
des første  Rækker  paa  Niels  Simonsens  store  Fremstilling  af  Sla- 
get ved  Sankelmark. 

Paa  Foraarsudstillingen  1865  debuterede  Reserveløjtnant  Phi- 
lipsen med  en  net  Voksgruppe  af  et  Par  Køer.  Marstrand  havde, 
formodentligt  i  Misfornøjelse  med  en  af  Akademiet  truffen  Afgø- 
relse, moret  sig  med  at  flytte  et  Medaljeskilt  hen  til  den.  Da  Phi- 
lipsen gerne  vilde  lære  Malerkunsten,  fik  han  Undervisning  af 
Carl  Bøgh,  hvis  personlige  Elskværdighed  tjener  ham  mest  til 
Ros.  I  Sommeren  1865  malte  Philipsen  sine  første  Studier  paa 

II.  PHILIPSENS  TIDLIGSTE  ARBEJDER  OG  KALVE 


Højagergaard.  Intet  kan  være  mere  kejtet  og  snurrigt  naivt  end 
den  brune  Stald  med  en  Flok  klippede  Lam.  Dog  vidner  allerede 
delte  hans  tidligste  Forsøg  i  Malerkunsten  om  Blik  for  Dyrenes 
Færd  og  Glæde  ved  Iagttagelsen.  Det  lille  1866  udstillede  sorte 
Staldbillede,  hvor  en  staaende  Tvr  med  Undren  betrauter  en  li«- 
gende  Kalv,  har  sagtens  tiltalt  Carl  Bøgh  og  maaske  ladet  ham 
haabe,  at  Eleven  vilde  dele  hans  Interesse  for  et  fortællende  Ind- 
hold med  humoristiske  Pointer. 


Vaiulingssccne.  18()9. 


Men  en  Røst  fra  Graven  kaldte  Philipsen  bort  fra  denne  farlige 
Vej.  Med  alle  sine  Svagheder,  sine  ufriske  Toner  og  sin  pyntelige 
Frisering  af  Strandengens  mange  Græstotter,  viste  Philipsens  næ- 
ste Udstillingsbillede,  »Ungkvæg  paa  en  Eng«,  at  han  havde  fun- 
det sig  en  bedre  Vejleder.  Han  har  set  paa  Lundbyes  >  Malke- 
plads«.  Han  har  endog  —  med  Høyens  Billigelse  —  paa  Kristians- 
borg  malt  en  Kopi  af  Billedets  Forgrundsgruppe.  Hans  Tegninger 
fra  hin  Tid  viser,  at  han  ogsaa  havde  været  en  flittig  Gæst  i  Kobber- 
stiksamlingen, beundret  den  udsøgte  Ynde,  der  er  i  hverPennestreg 
—  som  i  hvert  Penselstrøg  —  fra  Lundbyes  Haand.  Han  havde  halt 
en  glad  Dag  paa  Akademiet,  da  Marstrand  saa  nogle  Studier,  han 
medbragte  for  at  vise  til  sine  Kammerater.  Thi  Marstrand,  som 
plejede  at  være  mut  og  faamælt,  havde  den  Dag  længe  og  bevæget 
fortalt  om  sin  kære  Ungdomsven,  Philipsens  Forbillede  og  Ideal. 

Men  Theodor  Philipsen  var  et  altfor  robust  Mandfolk  til  at  fole 
sig  anlagt  for  det  gratiøse,  han  havde  intet  af  det  sarte,  udpræ- 
get feminine  hos  den  tungsindigt  drømmende  Romantiker  med 

det  urimeligt  bløde  Hjærte.  Han  styrede  bort  fra  Lundbyes  Køl- 
vand og  søgte  sin  egen  Vej. 

Hvert  nyt  Billede  lykkedes  ham  ikke  lige  godt.  Det  var  heller  ikke 
senere  Till'ældet;  indtil  Halvljerdsernes  Slutning  hændte  det  endog 
ret  ofte,  at  et  af  hans  vellykkede  Billeder  efterfulgtes  af  et  meget 
mindre  værdifuldt.  Men  Krebsegangen  i  hans  tre  Konkurrencc- 


Rødbroget  Ko.  1872. 


arbejder  for  den  Neuhausenske  Præmie  er  alligevel  paafaldende. 

Det  første,  »Vandingscenen«,  fra  18(59,  er  lidt  spinkelt,  men  nyde- 
ligt ;  desværre  har  Anvendelsen  af  en  uholdbar  Farve  ladet  det  røde 
Solnedgangsskær  svinde  fra  Luften  over  Bakkerne.  Køerne  i  Skyg- 
gen ved  Kæret  og  i  Lyset  ved  Vejen  antyder  endog  de  af  Philipsen 
senere  udviklede  Fortrin  i  det  rent  maleriske.  I  det  to  Aar  senere 
Konkurrencearbejde,  >>Hjemvenden  fra  Markedet«,  er  Solnedgan- 
gens rosa  violette  Toner  ubehageligt  massive,  men  det  har  en  an- 
seligere, dN'gtigere  ogoriginalere  Komposition  end  sin  Forgænger. 
Det  tredje,  »Heste,  der  rides  til  Svømning«,  er  i  alle  Maaderdet  rin- 
geste. Den  gamle  Hest  i  Billedets  Forgrund  vendte  dog  ikke  forgæves 
sit  bedende  Øje  mod  den  barmhjærtige  Himmel,  der  for  dette  ringe 
Arbejde  benaadededen  ham  med  den  Neuhausenske  Præmie  i  1873. 

Hans  Stædighed  fortjente  i  hvert  Fald  at  præmieres.  Der  syntes 
jo  al  Udsigt  til  at  han  uforknyt  gennem  hele  sit  Liv  fremdeles  vilde 
melde  sig  ved  enhver  Konkurs  om  denne  Præmie  indtil  den  faldt 

II.  PHILIPSENS  TIDLIGSTE  ARBEJDER  OG  KALVE 


i  hans  Lod.  Han  fastholdt  aabenbart  ethvert  af  sine  Maal.  Han 
havde  endog  trofast  sHdt  sig  igennem  Akademiet  og  i  1869  op- 
naaet  dets  Afgangsbevis.  Desuden  havde  han  i  de  Konkurserne 
mellemUggende  Aar  udstillet  Billeder,  der  højnede  hans  Anseelse. 

Det  store,  lidt  mørke,  i  1871  udstillede  Billede  af  »Malkeplad- 
sen  ved  Grønnesøgaard  med  de  mange  fortrinlige  Køer  i  et  noget 
mindre  fuldkomment  Landskab  turde  vel  endog  være  det  i  sin 


Kalve.  1S7(). 


Art  kærnerigestc  Maleri,  dansk  Malerkunst  havde  frembragt  si- 
den Lund  by  es  Tid. 

Men  endnu  større  og  endnu  betydeligere  var  det  netop  samti- 
digt med  det  tredje  og  svageste  Konkursarbejde  udstillede  Bil- 
lede »Fra  Trommesalen 

Hans  Energi  var  beundringsværdig.  Han  var  et  Pligtmenneske, 
hvis  Arbejdsiver  og  Fremadstræben  anspændtes  ved  Tanken  om, 
at  han  ikke  uden  Hjælp  fra  Hjemmet  var  i  Stand  til  at  virke  i  sit 
Kald.  Hver  Sommer  havde  han  med  utrættelig  Ihærdighed  paa 
Malkepladse  ved  Herregaarde  afmalet  rødbrogede  og  hvidbrogede 
Køer  i  Studier,  der  efterhaanden  voksede  baade  i  F'ormat  og  i 
Værd.  Hver  Vinter  fortsatte  han,  livligt  underholdt  af  Kreatur- 
handlernes  og  Lammedrivernes  saftige  Historier,  med  Studier  hos 
»Kalve-Petersen«  og  i  den  gamle  Trommesal  paa  Hjørnet  af  Fari- 
magsvej  og  Gamle  Kongevej.  Mange  Steder  i  det  nu  forsvundne 

II.  PHILIPSENS  TIDLIGSTE  ARBEJDER  OG  KALVE 


København  var  efter  hans  Skøn  højst  tillokkende  maleriske  Mo- 
tiver, men  Trommesalen  var  ham  naturligvis  allerkærest.  Han 
havde  i  sit  Billede  derfra  sat  sig  en  stor  og  vanskelig  Opgave; 
Arbejdet  med  slige  Opgaver  baader  maaske  Udviklingen  bedst. 
Og  han  havde  anvendt  tre  Aars  omhyggelige  Overvejelser  og  taal- 
modige  Slid  for  at  faa  Billedet  gennemtænkt  og  gennemført  saa 
godt  som  det  stod  i  hans  Magt  at  gøre  det. 


Kalve  i^aar  lul  af  Stalden.  187().  Pastel, 


Takket  være  Velvilje  fra  Galleriets  daværende  Direktør,  Baron 
Rosenørn-Lehn,  var  Billedet  bleven  fuldført  paa  Kristiansborg. 
Derop  tik  Philipsen  sendt  afhuggede  Lamme-  og  Kalvehoveder 
for  endnu  under  del  afsluttende  Arbejde  at  studere  deres  Form- 
oix  Stof  karakter.  En  Daq;  kom  Julius  Lange,  hans  Krigskamme- 
rat.  Efter  et  tlygtigt  Blik  paa  Billedet  og  Modellerne,  gik  han  at- 
ter med  den  Bemærkning:  »Du  skulde  dog  passe  paa.  Du  ikke 
faar  det  altfor  dødt!«  Det  var  ment  som  en  Spøg,  men  Philipsen 
fandt  ikke  Bemærkningen  synderlig  vittig.  Thi  det  havde  netoj) 
været  et  Hovedformaal  for  hans  Stræben  at  naa  Udtryk  for  del 
levende.  Det  maatte  ogsaa  enhver,  der  saa  en  Smule  opmærksomt 
paa  Billedet,  med  Lethed  kunde  se.  Naturligvis  har  det  Mangler.  I 
Forhold  til  Philipsens  senere  Arbejder  har  dets  Farve  og  Behand- 

II.  PHILIPSENS  TIDLIGSTE  ARBEJDER  OG  KALVE 


ling  Tørhed  og  Tyngde.  Den  store  Figur,  et  akademisk  og  uinter- 
essant Portrætstudie,  tiltrækker  sig  for  meget  af  den  Opmærksom- 
hed, paa  hvilken  Dyrene  i  Forgrunden  har  et  mere  retmæssig  Krav. 
Thi  de  er  opfattede  med  en  ualmindelig  skarp  Karaktersans  og 
gengivne  med  en  ualmindelig  djærv  og  sund  Realisme.  Der  er  en 
tindrende  Livfuldhed  i  alle  de  brægende  Lam,  der  strømmer  ind 
i  Folden,  i  Gruppen  af  de  tre  Kalve,  hvis  Stillinger  viser  en  lyn- 
snar Opfattelse  af  karakteristiske  Bevægelser.  Maaske  havde  alle- 
rede de  altfor  loppelignende  Lam  paa  Philipsens  allerførste,  tid- 
ligere nævnte  Studie  profeteret  om  denne  lykkelige  Ævne.  Livet 
karakteriseres  dog  ikke  alene  gennem  Bevægelserne.  Det  aaben- 
barer  sig  ogsaa  i  Udtrykkene.  Et  af  Billedets  Fortrin  er  dets  slaa- 
ende  Sandfærdighed  i  Gengivelsen  af  det  højst  ejendommelige  Ud- 
tryk i  Hovedet  paa  den  store  Ko,  der  lægger  sin  Mule  frem  over 
Plankeværket,  og  i  Kalvenes  Blik. 

Kalvene  havde  fra  første  Færd  været  Philipsens  særlige  Ynd- 
linge og  Karakteristiken  af  dem  hans  Styrke.  Ved  Tanken  paa 
Philipsens  Virksomhed  som  Dyrmaler  vil  enhver  først  og  frem- 
mest mindes  hans  Kalve.  Optælles  Dyrene  i  hans  Billeder,  vil 
Kalvene  rimeligvis  vise  sig  i  stort  Overtal.  Enhver  Forfatter,  siger 
H.  C.  Andersen,  har  noget  særegent,  der  straks  ved  hvert  nyt  Ar- 
bejde lader  Publikum  udbryde:  »Der  har  vi  ham  igen  «.  Der  er 
noget  næsten  lige  saa  særegentved  Philipsens  Fremstilling  af  Kalve 
som  ved  H.  C.Andersens  Stil.  De  har  intetsteds  i  Verdenskunsten 
deres  Lige.  Ingen  har  paa  samme  Maade  udtr3dit  det  dyrisk  en- 
foldige i  deres  blanke  Øjne,  det  kejtede  og  snurrige  i  deres  mind- 
ste Bevægelser,  deres  paatrængende  N^'sgærrighed,  deres  glubske 
Begærlighed.  De  luder  brummende  med  Hovederne,  stanger  uvo- 
rent  til  hvadsomhelst  og  sætter  afsted  i  løjerlige  Krumspring.  De 
har  de  samme  Unoder  som  uartige  Drenge.  De  er  blot  i  deres 
pjuskede  Skind  ulige  morsommere.  Og  mere  indtagende. 

I  et  Studie  fra  Sommeren  1865  af  to  Kalvehoveder  er  den  hvid- 
blissede allerede  en  ægte  Philipsen.  Mellem  hans  til  Kunstfor- 
eningen solgte  Smaabilleder  var  1867  et  Landskab  med  en  Tyre- 
kalv, der  gnubber  sig  mod  et  Gærde,  1870  et  Billede  af  et  Par 
Kalve  i  en  Gaard,  1872  et  lille  Billede  —  fra  Vordingborgegnen  — 
med  en  udmærket  Gruppe  af  to  Kalve  paa  en  Mark.  Den  ene  har 
væltet  sin  Mælk  og  slikker  misundeligt  Staverne  paa  den  Spand, 
i  hvis  Bund  dens  lykkelige  Kammerat  har  begravet  sin  Snude. 

Og  de  bedste  mellem  Philipsens  Arbejder  fra  de  efter  Tromme- 
salsbilledet  nærmest  følgende  Aar,  er  to,  hvor  et  lignende  Tre- 
kløver af  Kalve  som  Trommesalens  vender  tilbage.  I  et  lille  Bil- 
lede  viser  de  deres  Hoveder  over  en  Dør;  de  er  blevne  kede  af  at 
staa  i  Mørke  og  forlanger  at  komme  ud  i  den  friske  Luft  og  den 
klare  Sol.  I  en  samtidig  Pastel  har  Maleren  sluppet  dem  ud  af 
Stalden;  de  træder  ud  i  Bondegaarden  til  Forskrækkelse  for  dens 

Høns  og  Duer.  Pastellen  er  glimrende  komponeret,  let  og  nyde- 
ligt behandlet.  Kalvene  paatrænger  sig  Tilskuerens  Opmærksom- 
hed med  samme  Styrke  som  de  har  paakaldt  Malerens;  han  har 
forstærket  Indtrykket  af  Livagtighed  ved  at  lade  Dyrene  vende  sig 
lige  bus  imod  os.  Han  har  jo  ogsaa  i  mange  senere  Arbejder  be- 
nyttet dette  Middel  til  at  opnaa  en  slaaende  etTektfuld  Virkning. 
Var  det  ikke  allerede  delvis  anvendt  i  Trommesalsbilledet,  laa  det 
nær  at  tro  det  atlært  fra  Troyons  to  store  Billeder  i  Louvre.  Thi  dem 
havde  Philipsen  set,  da  han  malte  de  sistnævnte  to  Gange  tre  Kalve. 


Gade  i  Montmartre.  1875. 

En  Drift  Okser  i  den  romerske  Kampagne.  Tegning  til  det  i  187!)  udstillede  Billede. 


mHan  havde  efterhaanden  faaet  en  Følelse  af  noget  trangt 
trykkende  i  de  hjemlige  Kunstforhold,  begyndt  at  tvivle 
lidt  om  Berettigelsen  af  den  Selvretfærdighed,  i  hvilken  Flertallet 
af  danske  Malere  dengang  behagede  sig.  Han  vilde  ud.  Paris  var 
endnu  ikke  anerkendt  som  Stedet  med  Fornyelsens  Kilde;  først  i 
Halvfjerdsernes  Slutning  skete  Udvandringen  til  Bonnat.  Mange 
havde  dog  Følelsen  af,  at  der  her  var  noget  at  lære,  den  var  endog 
bibragt  P.  C.  Skovgaard  gennem  Wahlbergs  Billeder  paa  den  nor- 
diske Udstilling  i  1873.  I  November  1874  rejste  Philipsen  derned. 

Fransk  Malerkunst  vandt  ikke  straks  hans  Forstaaelse.  Den  var 
for  dybt  forskellig  fra  alt,  hvad  hjemme  havde  været  agtet  for  ær- 
ligt og  sundt.  Den  Slags  Arbejde,  han  selv  havde  præsteret  i  Rede- 
gørelsen for  hver  Kvist  paa  hvert  Træ  bag  hver  omhyggeligt  talt 
Planke  i  Baggrunden  forTrommesalsbilledet,  tog  Franskmændene 
sig  let.  Men  Philipsen  fik  snart  Øjnene  aabne  for  deres  i  andre  Ret- 
ninger bemærkelsesværdige  Fortrin.  Dertil  hjalp  maaske  Samtaler 
med  den  i  Paris  bosatte  danske  Kunstner  Lorenz  Frølich,  som  var 
en  fuldkomment  fordomsfri  Beundrer  af  alle  ægte  kunstneriske 
Værdier.  Corots  og  Millets  Død  medførte  store  Udstillinger  af  deres 
Værker,  Philipsen  blev  betagen  af  dem  og  følte  overfor  disse  Kunst- 
neres Virken  den  dybeste  Respekt  og  mest  glødende  Beundring. 
Noget  mere  lunken  stod  han  overfor  Troyon,  hans  egentlige  Fag- 
fælle blandt  de  franske  Klassikere.  Derimod  satte  han  sit  Navn 
under  en  Sympatiadresse  for  Manet. 

Paavirkningen  fra  den  franske  Malerkunsts  bedste  Mænd  har 
for  Philipsens  senere  Arbejder  haft  den  mest  afgørende  Betydning. 
Men  den  viser  sig  ikke  i  hans  Virksomhed  som  en  pludselig  Ven- 
ding. I  Arbejderne  fra  hans  første  Pariser-Ophold  er  den  næsten 

ikke  til  at  spore.  Han  har  lorelsket  sig  i  Moiilinartre  og  gjort  flit- 
tige Studier  i  Verdensbyens  Slagterier,  men  Behandlingen  af  de 
franske  Motivér  er  ægte  dansk.  Ganske  vist  viste  et  Par  store,  i 
Pastel  tegnede  Kartoner  til  paalænkte  Billeder,  han  ikke  naaede 
at  udløre,  da  han  hjemkaldtes  ved  Faderens  Død,  at  Pariser-Op- 
holdet havde  været  udviklende  for  hans  Syn  og  hans  Komposi- 
tionsævne.  Mindet  om  den  ene  af  disse  Kartoner,  som  længe  blev 
hængende  paa  hans  Atelier  i  Rue  Ganneron  Nr.  12,  en  Fremstil- 


Gade  i  Granada.  1882. 


ling  fra  Montmartre  ved  Solnedgang  med  en  Kærre  i  Forgrun- 
den, genkaldtes  af  en  Tegning  paa  Kunstforeningens  Udstilling. 

Philipsens  Billeder  og  Studier  fra  de  første  Aar  efter  hans  Hjem- 
komst røber  ikke  nogen  stærk  Indflydelse  fra  Frankrig.  Dernede 
havde  han  paa  en  sammen  med  Edvard  Petersen  til  Normandiet 
foretagen  Studierejse  fra  Skoven  bag  La  Bouille  malt  et  Landskab, 
der  i  sin  Behandling  paafaldende  minder  om  Kyhn.  Paa  sin  Jyl- 
landsrejse  i  1877  malte  han  i  Egnen  ved  Boller  smukke  Studier. 
Det  bedste  af  dem,  en  Mark  med  Kornneg,  ligner  Studier  af 
P.  C.  Skovgaard. 

Pariser-Opholdet  havde  alligevel  efterladt  Uro  i  Philipsens  Sind. 
Han  længtes  atter  ud  i  Verden,  han  tørstede  efter  nyt.  Egentlig  er 
der  aldrig  senere  faldet  rigtig  Ro  over  ham.  Han  er  stedse  fartet 
rundt  for  at  studere  Natur  og  Kunst,  se  Udstillinger  og  Samlinger, 
læske  sig  ved  Synet  eller  Gensynet  af  Mesterværker.  Hans  Smaa- 

rejser  til  Udlandet  er  ikke  til  at  optælle  og  gøre  Rede  for.  Selv 
hans  store  Rejser  er  mange. 

Sammen  med  sin  Moder  rejste  han  i  1877  til  Italien.  En  fransk 
Dame  sluttede  sig  i  Sorrent  og  Amalfi  til  Moderen,  og  hendes  Søn, 
den  dygtige  franske  Maler  Chartran,  til  Philipsen.  Rejsens  vigtig- 
ste Udbytte  var  det  1879  udstillede  Billede:  En  Drift  Okser  i  den 
romerske  Kampagne.  Det  savnedes  paa  Kunstforeningens  Udstil- 


Æselstald  i  Tunis.  1882. 


Ung,  hvor  dog  en  god  Tegning  gengav  dets  Anordning.  Nøjagtigt 
samme  Æmne  havde  33  Aar  tidligere  frislet  Lundbve.  Hvilke  F'or- 
trin  Lundbyes  Fremstilling  end  muligvis  har  haft  i  Enkelthederne, 
saa  har  der  aabenbart  været  stærkere  Liv,  rigere  Fart  og  en  fa- 
stere Komposition  i  Philipsens. 

Hans  næste  store  Udrejse  var  i  1882.  Han  havde  ganske  vist 
ikke  siddet  roligt  hjemme  i  hele  den  mellemliggende  Tid,  men 
dog  længe  nok  til  at  faa  malt  adskillige  mærkelige  Billeder.  De 
anseligste  har  Motiver  fra  den  jyske  Herregaard  Mejlgaard :  »Sorle- 
aaen«,  et  Skovbillede,  lidt  tuni>t  og  mørkt  som  gamle  Billeder  af 
Thorvald  Niss,  Studiet  fra  Stalden  af  de  tre  store  Kohoveder,  en 
ægte  Philipsen,  og  (forudsat  at  Katalogens  Datering  her  er  rig- 
tig) Billedet  af  »Den  grønne  Vej«.  I  det  er  der  tydeligt  nok  kom- 
met noget  fransk.  Det  havde  en  Pragt  og  Glans  i  Virkningen  som 
intet  af  Philipsens  ældre  Arbejder  og  var  selvskrevet  til  en  Hæ- 

dersplads  paa  hans  Udstilling.  Motivet  var  udmærket  valgt.  Kø- 
erne glimrende  anbragte,  Billedets  idylliske  Sommerstemning  i 
hoj  Grad  indtagende.  Alligevel  havde  del  med  sin  maaske  vel 
fede  Farveglans  ikke  Studiets  Finhed  i  Tonerne. 

For  at  skaffe  sig  Midler  til  Langfart  lod  Philipsen  i  Januar  1882 
bortsælge  en  og  tredive  Billeder  ved  en  Auktion  i  Hotel  Phønix. 
Saa  rejste  han  over  Paris  til  Spanien,  hvor  han  traf  den  som 
Galleriels  mangeaarige  Konservator  kendte  Maler  C.  C.  Andersen. 


Gade  i  Tunis.  1882. 


Nær  Zigeuneikvarleret  i  Granada  slog  de  sig  til  Ro  paa  samme 
Sled,  hvor  Krøyer  havde  boet.  I  en  Række  nydelige  Studier  har 
Philipsen  søgt  at  karakterisere  Andalusiens  hvide  Sol  og  i  Gade- 
billederne fra  Granada  vist  sig  som  en  slem  Konkurrent  for  sin 
Rejsefælle,  der  havde  Arkitekturmaleriel  til  sin  bedste  Specialitet. 
Paa  deres  Udllugt  til  Afrika  malte  han  det  fortrinlige  lille  Billede 
af  en  arabisk  Æselstald  i  Tunis.  Ikke  mindre  mærkeligt  er  Stu- 
diet af  en  Gade,  i  hvis  luftige  Skygge  en  Kamelkaravane  traver 
frem,  medens  Solen  endnu  lyser  g^ddent  paa  et  Taarn  over  de 
hvide  Mure.  Studiets  Farve  virker  overbevisende  ægte;  del  er  det 
eneste  danske  Maleri,  som  har  formaaet  at  give  os  en  stemnings- 
mættet Fremstilling  af  Orientens  Ævenl3a'verden.  Gennem  en  saa- 

dan  Gade  droo  Harun  al  Rascliid  o"  hans  Vezir  forklædte  ud  til 
de  forunderlige  Oplevelser,  som  berettes  i  »Tusind  og  en  Nat«. 

Philipsen  havde  været  stærkt  interesseret  af  maurisk  Arkitek- 
tur og  studeret  den  i  Alhambra.  Men  i  Længden  forekom  den  ham 
trættende  ensformig.  I  Granada  havde  han  trufTet  to  belgiske  Kunst- 
nere, en  Maler  og  en  Arkitekt.  Maleren,  der  hed  Hem3^Cogge,  talte 
ofte  begejstret  om  Rom,  hvor  han  glædede  sig  til  at  tilbringe  den 
følgende  Vinter.  —  Philipsen  længtes  da  efter  al  gense  Italien. 


stald  i  Sora.  1883. 


Fra  Tunis  sejlede  Philipsen  til  Neapel,  og  tilbragte  —  sammen 
med  sin  Broder  F'rederik  —  fornøjelige  Dage  i  Pompeji.  I  Rom, 
hvor  han  om  Vinteren  især  var  optaget  af  Forarbejderne  til  et  stort 
Maleri,  han  ikke  under  sit  forrige  Ophold  i  Italien  havde  naaet 
at  faa  malt.  gensaa  han  ikke  blot  Remy  Cogge,  men  ogsaa  Ven- 
ner og  Kammerater  fra  Danmark:  Joakim  Skovgaard.  Viggo  Pe- 
dersen og  Zahrtmann.  —  Philipsen,  Skovgaard,  Viggo  Pedersen 
og  Remy  Cogge  rejste  den  følgende  Sommer  til  Sora,  hvor  Krøyer 
havde  boet;  Zahrtmann  slog  sig  ned  i  det  nærliggende  Civita  d'Ån- 
tino.  Forskellen  mellem  Philipsens  Studier  fra  denne  Rejse  og  de 
fem  Aar  ældre  er  paafaldende.  Behandlingen  ei-  bleven  friskere. 
Tonen  klarere.  Han  har  faaet  en  anden  Opfattelse  af  Syden,  Luf- 
ten flimrer  af  gyldent  Lys  i  de  ypperlige  Studier  fra  Lirittoden. 
Fra  Spanien  og  Afrika  synes  han  at  have  medbragt  en  afgjort 

Uvilje  mod  det  sværtede.  Den  støttedes  ivrigt  af  Belgieren,  hvis 
Indflydelse  har  meddelt  Joakim  Skovgaards  og  Viggo  Pedersens 
samtidige  Arbejder  den  samme  Stræben  efter  Lys  og  Klarhed. 

Foran  et  af  Philipsens  mange  gode  Arbejder  fra  den  Sommer 
stansede  Belgieren  en  Dag  glad  overrasket  og  roste  det  i  høje 
Toner.  Ikke  uden  Grund.  Det  var  endda  ingen  »rigtig«  Philipsen, 
det  lille  Maleri  er  som  et  rent  skært  Figurbillede  enestaaende  i 
hans  Produktion.  Han  havde  fra  Bejsestalden  ved  Gæstgiveriet  i 


Gæstgiveriet  i  Sora.  1883. 


Sora  malt  flere  smukke  Studier  —  blandt  andre  det,  hvor  Hesten 
trasker  hjem  til  sin  kendte  Baas,  —  i  dette  Billede  havde  han 
fremstillet  selve  Værtshusets  Interiør  med  dets  sædvanlige  Gæ- 
ster. Det  var  ikke  særligt  fine  Folk,  men  Philipsen  er  Demokrat 
i  Ordets  sande  Betydning  og  har  ofte  følt  varmest  Sympati  for  li- 
det velklædte  Personer.  Karakteristiken  af  den  gamle,  udslidte  Op- 
varter er  smuk  og  fin,  Tilskuernes  Interesse  for  det  spændendeTo- 
mands-Kortspil  udmærket  udtrykt.  Grupperingen  fortrinlig.  Des- 
uden har  Billedet  meget  smukke  graa,  gule  og  rosa  Toner.  Paa  en 
Udstilling  af  danske  Billeder  fra  Italien,  hvor  der  var  vel  rigeligt 
af  det  karnevalsoppyntede,  gjorde  Philipsens  lille  fordringsløse 
Figurmaleri  sig  stærkt  gældende  som  ualmindelig  vederhæftigt 
og  dybtgaaende  karakterfuldt. 

I  Roms  gamle  Slagterier  malte  Philipsen  Studier  af  døde  Okse- 
kroppe. Betydeligst  er  det  med  den  slagtede  Okse  til  venstre  og 
de  to  smaa  dødsdømte  Kalve  —  en  hvid  og  en  sort  —  i  Baggrun- 
den. Dets  rige  Farve  har  en  herhjemme  sjælden  Saft  og  Kraft. 
Og  dels  udtryksfulde  Anordning  giver  det  storstilet  Holdning  og 
gribende  Uh3^ggestemning. 

Dog  ogsaa  den  anden  Vinter  i  Rom  var  Philipsen  væsentligst 
optaget  af  sit  store  Billede.  Det  var  paa  en  Maade  allerede  paa- 


Slagtet  Okse.  1883—84. 


tænkt  l'or  Philipsen  nogensinde  havde  set  Italien.  Thi  ved  at  blade 
i  et  Billedværk,  hvortil  Henri  Regnaults  oprindeligt  til  Francis 
Weys  Bog  om  Rom  tegnede  Illustrationer  var  anvendte,  havde 
Philipsen  bemærket  en  Afbildning  af  en  Fontana  paa  Via  Flami- 
nia  udenfor  Porta  del  Popolo.  Og  han  havde  sagt  til  sig  selv:  Den 
ser  storartet  ud,  den  vil  jeg  finde  og  male,  hvis  jeg  kommer  der- 
ned. I  1878  havde  han  dog  kun  naaet  at  male  et  smukt  Studie  fra 
dette  gode  Sted.  Da  han  1883  vendte  her  tilbage,  fandt  han  Fon- 
tænen forandret  og  beklageligt  forringet.  Men  han  opgav  ikke 
sin  Beslutning. 

Billedets  Anordning  blev  upaaklagelig.  Nogle  opsadlede  Æsler 
og  en  Kampagnols  hvide  Hest  læsker  deres  Tørst  ved  Fontænen, 
et  Par  Duer  er  anbragte  i  P'orgrunden,  et  blaat  og  to  hvide  Styk- 
ker Tøj  ophængte  paa  Kummens  Kant.  En  Figurgruppe  og  en 
Vogn  er  hensatte  foran  Baggrundshuset,  som  en  vel  kraftigt  vir- 
kende Reklameskrift  angiver  for  » Antica  Trattoria  di  Papa  Giulio«. 

Billedel  er  dygtig  malt,  ogsna  godt  i  Farven  med  fremherskende 
lyse  gulgraa  Toner  og  Trattoriets  Rosa  under  en  kobaltl)laa  Him- 
mel. Heil  igennem  solidl  Arbejde.  Beskadigel  paa  Hjemrejsen, 
blev  Billedet  endnu  engang  gennemarbejdet  i  Vinteren  85-86.  Dog 
mangler  noget.  Der  mangier  del  umiddelbart  bedaarende,  som 
udmærker  mangfoldige  andre  af  Philipsens  Arbejder,  fordi  de  er 
und  fangne  ved  en  friskere  Inspiration. 

Han  havde  allerede  tidligere  i  Danmark  fundet  en  Piel,  der  i 
ganske  særlig  (irad  var  egnel  til  at  skænke  ham  de  lykkeligste 
Inspiralionei-.  Efter  lo  lærerige  Aars  Ophold  i  Syden  vendte  han 
i  Sommeren  1884  tilbage  til  delte  sit  sande  Kongel  ige. 


Æ.sler  udenfor  Staldporten.  Tegning. 

TT  7  Med  et  Skib,  der  førtes  af  Theodor  Philipsens  Tvillingbro- 
X  V  der,  havde  han  i  Foraaret  1880  sejlet  fra  Antwerpen  til  St. 
Petersborg  og  derfra  tilbage  til  København.  I  en  af  de  lyse  Næt- 
ter kom  Skibet  op  gennem  Drogden.  Theodor  Philipsen  stod  paa 
Kommandobroen,  hvor  Styrmand  Larsen  fra  Kastrup  havdeVagt, 
da  den  flade  0  i  Øst  viste  sig  i  Sommernattens  slørede  Skær.  Phi- 
lipsen saa  derover  og  sagde:  »Det  var  da  en  svær  Mængde  Buske 
derovre  paa  den  0!«  »Buske?!«  svarede  Styrmanden,  »det  er  ikke 
Buske,  det  er  bare  Kreaturer.«  »Det  er  noget  for  mig,  hvordan 
kommer  man  dertil?«  »Kom  ud  til  mig  i  Kastrup,  jeg  skal  netop 
derover  en  af  Dagene,  Bestyrer  Tønnesen  er  min  gode  Ven.  < 

Saaledes  stiftede  Philipsen  Bekendtskab  med  Saltholmen. 

Faa  Københavnere  kender  det  Fredens  Rige,  der  ligger  dem 
saa  nær.  Paa  disse  vidtstrakte  Flader,  hvor  Menneskene  er  faa, 
fører  de  mange  Kreaturer  et  rent  paradisk  Friluftsliv.  Hestene 
løber  hen  over  Fælleden,  Køerne  græsser  uforstyrret  paa  Engene, 
nysgerrige  Kvier  og  Kalve  vader  ud  paa  Opdagelsesrejser  mod 
smaa  Øer  ved  Stranden,  der  udtunges  ved  Indsnit  fra  Havet.  Ved 
Brøndene  flokkes  Kreaturerne  i  stadigt  vekslende  Grupper  med 
rige  Farveri  skiftende  Sammensætninger.  Brøndvipperne  ses  alle- 
rede i  lang  Afstand,  deres  Silhouetter  br3^der  Landskabets  Ens- 
formighed. I  Virkeligheden  er  Ensformigheden  ikke  saa  stor  som 
de  fleste  tror;  Øen  er  milelang  og  dens  forskellige  Dele  har  ved 
nærmere  Betragtning  ikke  ganske  samme  Karakter.  Der  er  »Brakke- 
broen«  i  Nord  og  »Lussebroen«  i  Vest,  der  er  paa  Vestsiden  Marke- 

Marketeiulericl  Nyva-ik.  Omtr.  1885. 

lendericl  Brakkernes  Holmegaarden  og  Ferdin.  Jensens  Gaard; 
—  »Nyværk< ,  der  laa  mod  Nordost,  er  nu  nedbrudt,  kun  Smedjen 
er  tilbage.  —  Paa  Østsiden  ligger  Vængerne  og  »Rødstenshullerne«, 
mod  Syd  »Høststenen«  og  »Jægerly«.  Desuden  sørger  Vejrliget 
for  Afveksling.  Her,  hvor  Horisonten  er  saa  vid,  viser  alle  de 
mangfoldige  Naturstemninger  sig  i  deres  rigeste  Fylde.  Snart  ly- 
ser Luften  ren  og  klar,  snart  kommer  den  med  Soltaage  og  Dis 
fra  Søen.  Skyerne  oplaarner  sig  og  nedsender  Regnskyl,  der  under- 
tiden sætter  Dele  af  Terrænet  under  Vand.  Fraset  Jorden  og  de 
faa  Huse  er  alt,  hvad  Øjet  ser,  stadigt  omskiftende,  danner  stedse 
ny  F"ormer  og  for  en  Maler  ny  Motiver.  —  Der  laa  paa  Saltholmen 


Fra  Saltholmens  Fælled.  1880. 

for  en  Maler  Guld  i  Barrer  og  endnu  havde  ingen  søgt  at  mønte 
dem  ud.  —  Men  der  fordres  —  som  bekendt  —  for  at  hæve  en- 
hver Skat  mange  og  strenge  Betingelser.  De  Magter,  der  raader 
over  slige  Skatte,  afgiver  dem  ikke  til  enhver. 

Skøndt  født  derovre  i  Hovedstaden ,  hvis  Bøg  formørkede  et 
Stykke  af  Horisonten,  havde  Philipsen  for  at  løse  Opgaven  blandt 
andre  Forudsætninger  ogsaa  den,  at  han  var  i  Stand  til  at  leve 
roligt  uden  Savn  i  Naturens  Skød  og  Kreaturernes  Selskab.  Til 


Kalve  ))aa  Saltholmen.  Omtr.  188.'). 


den  flygtige  Betragter  udleverer  jo  ingen  Plet  paa  Jorden  sine 
bedste  Hemmeligheder.  Han  var  en  ubunden  Mand;  Ensomhe- 
dens Uafhængighed  har  forekommet  ham  at  være  et  af  hans  Livs 
dyrebareste  Privelegier.  Hovedstadens  Selskabelighed  vilde  han 
hellere  end  gerne  undvære.  Han  havde  hos  Selskabsmenneskene 
ofte  bittert  savnet  den  herlige  Egenskab,  som  udmærkede  alle 
Saltholmens  Kreaturer:  Den  uforfalskede  Naturlighed.  Det  var  i 
Virkeligheden  fremfor  alt  ved  denne  Kardinaldyd,  at  Dyrene  havde 
erobret  hans  Hjærte.  De  skabede  sig  aldrig. 

Der  er  Dyrmalere,  som  har  søgt  at  gøre  Dyrene  interessante 
ved  at  tillægge  dem  menneskelige  Egenskaber  og  Karakterer.  F. 
Eks.  Englænderen  Edwin  Landseer.  Ved  Siden  af  en  gravalvor- 
lig Lænkehund  anbringer  han  en  fræk  lille  Terrier  og  kalder  Bil- 
ledet  >Dignit3'  and  Impudence< .  Philipsens  Lærer  Carl  Bøgh  har 

malt  Svin,  der  grangiveligt  ligner  velnærede  Propritærer.  Andre 
Malere  har  set  paa  Dyrene  med  et  sundere  Syn.  Nogle  Kunstnere 
har  lagt  Hovedvægten  paa  at  vise  os  deres  Skønhed,  for  andre 
Kunstnere  har  de  væsentligst  dannet  Stof  for  Studier  i  det  rent 
maleriske.  Én  Kunstner  synes  at  forene  Malerens  Blik  for,  hvor- 
ledes de  tager  sig  ud,  med  Landmandens  Blik  for  deres  F'oder- 
stand  og  Handelsværd.  En  anden  maler  Dyr,  man  straks  faar  Lyst 
til  at  klappe  eller  tiltale  med  venlige  Ord,  lægger  i  deres  Blik  Ud- 


Græssende  Køer.  Saltholmen  \88R. 


trykket  hos  et  forskræmt  og  mishandlet  Barn,  saa  man  bliver 
blød  om  Hjærtet.  Dyr  kan  opfattes  og  gengives  paa  mange  højst 
forskellige  Maader. 

Philipsen  søger  ikke  det  rørende.  End  mindre  falder  det  ham 
ind  at  forvanske  Sandheden  ved  at  tildigte  Dyr  Menneskekarak- 
ter. Naturligvis  er  der  F'ølelser  og  Eornødenheder,  som  er  fælles 
for  alle  Skabninger.  Dem  kan  man  netop  hos  Dyrene  lære  ret  at 
kende.  Men  det  karakteristiske  ved  Dyrene  er  jo  dog  netop  det, 
at  de  er  Dyr  og  opfører  sig  anderledes  end  Menneskene  i  en  Sel- 
skabssal.  Græsset  er  ikke  altid  rent  hvor  Koen  lægger  sig.  Phi- 
lipsen understreger  gerne  Karakteristiken  af  det  rent  dyriske  hos 
Dyrene.  Han  har  sin  Glæde  af  at  iagttage  deres  rent  primitive 

Livs3^tring"er.  og  er  heller  ikke  gaaet  udenom  det  maleriske  Mo- 
tiv for  Paul  Potters  store  Billede  i  St.  Petersborg. 

En  Dyrmaler  skulde  utvivlsomt  netop  have  Philipsens  Opfat- 
telse af  Modellerne  for  at  give  det  rette  Karakterbillede  af  deres  Liv  i 
Naturtilstanden  paa  Saltholmen.  For  at  gribe  de  hurtigt  og  uslanse- 
ligt  skiftende  Billeder  under  Kreaturernes  Omflakken  maatte  han 
have  Philipsens  lykkelige  Ævne  til  at  fæstne  den  øjeblikkelige  Be- 
vægelse og  indfange  Livet  fra  et  flygtigt  Nu.  Og  selv  om  Billedei-ne 


Kalve.  1885. 


jo  nok  viste  sig  for  ham,  han  maatte  jo  alligevel  i  Virkeligheden  for- 
staa  at  skabe  dem.  Han  maatte  af  det  samme  Stof,  Luft,  Græs  og 
Kreaturer,  ævne  at  danne  forskelligartede  og  lige  karakterrige  Bil- 
ledvirkninger.  Sansen  for  den  karakterfulde  Billedvirkning  er  hos 
Philipsen  en  Grundegenskab  og  Hovedstyrke.  Den  er  tildels  en 
Vuggegave.  Men  dog  udviklet  ved  Studier.  Alle  de  Mesterværker, 
han  havde  set,  prækede  samme  Lære:  Den  første  Fordring  til  et 
Billede  er  netop  den,  at  den  skal  danne  et  Billede.  Et  tilfældigt 
Udsnit  af  Naturen  er  det  ikke.  Et  Billede  skabes  kun  af  en  Hjærne, 
som  paa  Billedfladen  fordeler  Linjer,  Former  og  Masser,  Lys,  Skyg- 
ger og  Farver  med  bevidst  Henblik  paa  et  bestemt  Maal.  Kompo- 
sitionen er  grundbestemmende  for  et  Billedes  Karakter. 

Philipsen  forenede  alle  Betingelser  for  at  Saltholmens  Erobring 
kunde  lykkes  ham.  En  af  dem  er  endnu  ikke  nævnt.  Selve  Hjær- 
tet  maatte  prøves.  Han  havde  rejst  saa  ofte  og  saa  langt.  Natur- 

ligvis  var  det  kun  godt,  at  han  ved  disse  Rejser  havde  udviklet 
sine  Ævner  og  Kræfter.  Men  Syden  har  beholdt  Broderparten  af 
mangen  en  dansk  Malers  Hjærte  og  Sjæl.  Det  viste  sig  heldigvis, 
at  Philipsen  dernede  ikke  havde  tilsat  noget  af  disse  Dele.  Lige- 
saa  trofast  som  sin  Forgænger  Lundbye  har  han  bevaret  sin  Ung- 
domskærlighed til  det  (hmske  Kvæg  og  det  danske  Land.  Han  har 
delt  Lundbyes  folsomme  Opfattelse  af  den  ophøjede  Simpelhed  i 
den  jævneste  Natur  og  ikke  fundet  noget  Sted  i  Verden  rigere  paa 
ejendommelig  Karakter  og  malerisk  Skønhed  end  Saltholmen. 


Hojvaiule.  Tegning  efter  Maleri.  1894. 

UdsUiljiiing  af  Kreaturer  paa  Saltholmen.  1881. 


VDet  kan  maaske  synes,  at  Philipsen  allerede  ved  sit  første  Op- 
hold paa  Saltholmen  havde  bemægtiget  sig  det  bedste  Stof, 
Øen  bød  en  Maler.  Han  havde  straks  faaet  Øje  paa  de  udmærkede 
Motiver  ved  Brøndene,  og  baade  i  et  Billede  af  Kreaturer  ved  Hol- 
lænderbrønden og  Billedet  fra  Gammelgaards  Brønd  med  For- 
grundsgruppen  af  en  hvid  Hest,  der  lægger  sit  Hoved  over  en 
brun,  naaet  at  give  en  kraftig  Ekstrakt  af  Saltholmskaraktcren. 
Han  havde  i  et  anseligt  Billede  vist  et  Par  Hestes  vilde  Løb  over 
Fælleden  forbi  de  undrende  Køer.  Han  havde  forberedt  sit  smukke 
Billede  af  Kreaturernes  Udskibning  fra  Brakkebroen 

Saa  friskt  i  Tonen  som  det  Eckersbergsk  klare  Studie  af  Mo- 
ti^'et  blev  Billedet  ganske  vist  ikke.  Men  det  er  en  udmærket  Kom- 
position med  mange  udtryksrige  Enkeltheder:  Hestens  Modstand 
mod  at  gaa  ombord  i  Skibet,  Hoppens  Venden  sig  om  mod  det 
nysgærrige  Føl,  Køernes  dorske  Venten.  Det  hører  aabenbart  til 
de  Billeder,  paa  hvilke  Maleren  har  anvendt  ganske  særlig  Omhu. 

Alligevel  overstraaler  Saltholmsbillederne  fra  Firsernes  Midte 
og  Slutning  deres  Forgængere.  Han  synes  ved  Gensynet  at  have 
betragtet  Holmen  med  endnu  friskere  og  ømmere  Øjne  end  tid- 
ligere. Hans  Opfattelse  af  den  synes  at  blive  intimere.  Karakteri- 
stiken  af  dens  Særpræg  vinder  i  Finhed.  Billedkompositionerne 
bliver  mere  dristigt  ejendommelige,  overraskende  ny. 

For  mange  Billeder  vælger  han  et  Frise-Format  med  ringe  Højde 

KrcaUu  Lr  \  cd  nollæiulcrbrondeii.  Onitr.  1885. 


i  Forhold  til  Bredden  eller  Længden.  Formatet  medvirker  til  at 
give  el  Indtryk  af  den  store  Flade  og  den  vide  Horisont.  Til  de 
mest  langstrakte  hører  det  ikke  helt  fuldførte  Billede,  der  ved 
Kunstforeningens  Udstilling  skænkedes  Galleriet  af  en  af  dets  Ven- 
ner. Horisonten  deler  det  i  en  Strimmel  Luft  og  en  StrimmelJord. 
Skraat  ind  i  Billedet  mod  Vippebrønden  løber  den  lange  Kende, 
ved  hvilken  en  rød  og  en  gul  Ko  læsker  deres  Tørst.  Grupper  af 
Heste  tegner  deres  Silhouetter  mod  Luften;  i  Baggrunden  skim- 
les store  Skarer  af  Kreaturer.  I  Forgrunden  glor  to  dumme  Kalve 
paa  nogle  dumme  Gæs.  Selv  i  en  lille  Beproduktion  ser  Billedet 
godt  nok  ud.  Men  den  formaar  jo  ikke  at  vise  dets  straalende  Far- 
ver og  slaaende  sande  Gengivelse  af  Eftermiddagssolens  bløde, 
gyldne  Lys. 

I  andre  af  de  lange  Billeder  dannes  Baggrunden  af  Markelen- 
deriet  Nyværks  maleriske  Huse  og  forblæste  Trær.  Særlig  Om- 
hyggelighed har  Philipsen  anvendt  paa  den  nydelige  lille  Idyl, 
hvor  Bygningerne  ses  lige  forfra;  hver  eneste  Mursten  i  Husgav- 
len  er  talt  og  malt,  ligesom  paa  van  der  Heydens  Billeder.  Allige- 
vel er  Friskheden  ikke  sat  overstyr.  I  Billedet  med  den  hjemvral- 
tende  Gaasetlok  præsenterer  de  samme  B3^gninger  sig  paa  en  anden 


te:'' 

Og  endnu  smukkere  Maade.  Flagstangen  og  Trætoppene  bryder 
Hustagenes  lange  Linjer  uden  at  formindske  deres  ejendornme- 
ligt  karakterfulde  Virkning,  B3^gningernes  Masser  afvejes  af  Gær- 
det og  Haven ;  alt  er  nøjagtigt  paa  rette  Plads:  dets  lille  Udkig  mod 
Stranden  til  højre,  Køerne  og  Kalvene  ved  Vognen,  ved  Haveheg- 
net og  paa  Marken,  den  skraat  indadløbende  Grøft  og  de  fem  hvide 
Gæs,  der  kaster  deres  kølige  Skygger  over  det  saftigt  grønne  Græs. 
Farverne  staar  glødende  og  lysende,  ved  en  næsten  impressioni- 
stisk Behandling  har  Græsset  faaet  Spil  og  Kraft.  Men  Studiet, 


Holl;Liukrl)r(>iulen  i  sildig  Eftermiddagsbelysning.  18<S(i. 


som  Galleriet  fra  en  Vel3'nder  fik  som  Gave,  har  dog  endnu  større 
Finhed  i  Tonerne.  I  saa  Henseende  er  det  en  af  Perlerne  blandt 
Philipsens  Saltholmsstudier. 

Lignende  Karakter  og  Fortrin  som  de  nævnte  Billeder  har  det 
smukke  Aftenbillede  fra  Ny  værk,  hvor  den  sortbrogede  Ko  bliver 
malket,  medens  Katten  smyger  sig  op  ad  Malkepigens  Spand.  Og- 
saa  det  lange  Prospekt  af  Marketenderiet  »Brakkerne«,  der  ikke 
var  Philipsen  mindre  kært.  Men  Flertallet  af  hans  Saltholmsbil- 
leder  viser  os  ikke  Menneskers  Boliger.  Det  er  Kreaturerne  paa 
Fællederne,  ved  Brøndene  eller  ved  Stranden.  Det  er  de  smukke 
Grupper,  der  dannes  af  to  Kalve,  der  har  lagt  sig  til  Hvile  og  en 
tredje,  der  staar  dem  nær,  af  et  Par  Køer,  der  græsser  Side  om 
Side,  af  Heste,  der  stimler  sammen  ved  Vandrenderne.  Det  er 
Flokke  af  Køer  ved  Stranden,  hvor  Solens  røde  Skive  br\'der  frem 
gennem  Taagen.  Det  er  Kalvene,  der  paa  en  lummer  Sommerdag 

Markcteiulerict  Xvva'rii  p;ia  Saltholmen.  1885. 


har  søgt  ud  i  det  tlade,  svale  Vand  fra  en  Vig  af  Havet,  løfter  Ha- 
lerne og  begynder  at  bisse. 

Kompositionen  for  det  smukke  Billede  med  det  sistnævnte  Mo- 
tiv er  allerede  fra  Philipsens  første  Saltholmstid.  Men  dets  Grup- 
pering viste  da  en  Tyr,  som  nærmer  sig  to  Køer,  medens  en  tredje 
ser  til.  Det  er  karakteristisk  for  Philipsen,  at  Kompositionen,  Pla- 
ceringen af  Dyrene  paa  Billedfladen  har  været  Udgangspunktet, 
det  egentlige  Billedmotiv,  medens  de  Dyr,  der  indførtes  i  det  givne 
Sceneri  og  den  engang  fastsatte  Anordning,  fuldstændigt  kunde 
skifte  Karakter.  Dyrenes  Forvandling  var  afgjort  til  Fordel  for 
Billedet.  Men  ogsaa  rent  som  Maleri  vandt  Billedet  ved  at  blive 
gemt.  Han  havde  jo  paa  sin  store  Bejse  udviklet  sin  Malerkunst 
i  Belning  af  at  gengive  Lys  og  Luft.  Disse  Bestræbelser  støttedes 
i  høj  Grad  ved  Anvendelsen  af  en  ny  Teknik,  som  han  netop  un- 
der Udarbejdelsen  af  dette  Billede  fik  lært  og  som  hei-  først  blev 
anvendt.  Den  benyttedes  senere  for  de  andre  Saltholmsbilleder. 


32 


V.  SALTHOLMSBILLEDER  FRA  FIRSERNE 


Besynderligt  nok  har  Theodor  Philipsen  fjærnt  fra  Paris  mod- 
taget de  stærkeste  Impulser  fra  fransk  Malerkunst.  De  kom  til 
ham  gennem  det  kammeratlige  Samliv  med  belgiske  og  franske 
Kunstnere.  Gift  med  en  dansk  Dame  var  den  franske  Maler  Paul 
Gauguin  kommen  til  Danmark,  hvor  han  ikke  befandt  sig  syn- 
derlig vel  og  stod  i  den  stærkeste  Opposition  til  de  Kunstnere, 
som  dengang- sattes  i  Højsædet.  Men  mellem  ham  og  Philipsen 


Sommerdag  paa  Saltliolmen.  1889. 


var  der  Venskab  og  Sympati.  Han  kritiserede  Behandlingen  i 
Philipsens  paabegyndte  Billede  som  altfor  tung  og  massiv.  For 
at  opnaa  Indtrykket  af  vibrerende  Lys  og  Farve  burde  han  for- 
søge at  anvende  andre  Midler,  lange  og  smaa  Pensler,  korte  og 
faste  Strøg,  sørge  for  at  Penslen  var  godt  fyldt  med  Farve,  saa  at 
Farven  i  Billedet  blev  klar  og  bestemt,  rig  og  mættet. 

Ved  sin  udprægede  Interesse  for  Gengivelsen  af  det  vibrerende 
Liv  var  Philipsen  gjort  modtagelig  for  Forstaaelsen  af  de  impres- 
sionistiske Tendenser.  Deres  Stræben  mod  al  gengive  det  vibre- 
rende Lys  havde  han  allerede  delt  i  sine  Studier  fra  Sora.  Det 
lykkedes  ham  endnu  bedre  i  mange  af  Saltholmsbillederne  fra 
Ursernes  Midte  og  Slutning.  Adskillige  af  dem  savnedes  paa  hans 

Udstilling.  Derimellem  Billedet  aF  Hollænderbronden  i  sildig  Et- 
termiddagsbelysning,  set  mod  Skæret  af  den  dalende  Sol  og  badet 
i  dens  gyldne  Glans,  det  ved  sin  stærke  Stemning  mærkelige  Bil- 
lede af  Høstvejen  paa  en  stormfidd  Efteraarsaften  med  Halvmaanen 
i  den  grønlige  Luft,  og  det  største  af  hans  Billeder  fra  Stedet  med  det 
sære  Navn  » Soldaten  <  ,maaske  det  Billede,  i  hvilket  han  harnaaetat 
give  den  mest  storladne  Skildring  af  Naturensomhedens  Majestæt. 


Fra  >Kirkegaarden«  paa  Saltliolmen.  1889. 


Ved  hvert  nyt  Besøg  paa  Øen  fandt  han  noget  n3^t.  Et  Par  af 
sine  smukkeste  Smaabilleder  malte  han,  da  han  1889  gensaa  den 
efter  længere  Tids  Fraværelse.  Det  ene  af  dem  viser  en  frisk  Som- 
merdag,  hvor  hvide  Smaaskyr  blæses  hen  over  en  dyb  blaa  Him- 
mel; det  mørkeblaa  Vand  kruser  sig  ind  mod  Stranden  med  dens 
Flokke  af  Køer;  en  rødbroget  og  en  sortbroget  Ko  paa  en  Tange 
danner  højst  virkningsfulde  Farvepletter.  Det  andet  viser  os  den 
Høj,  hvorunder  nogle  af  Koleraens  Ofre  ligger  nedgravede  og  som 
kaldes  »Kirkegaarden«.  En  Hest  græsser  ved  dens  P'od,  to  Heste 
paa  dens  Top,  hvor  ogsaa  et  Føl  søger  Die  hos  sin  Moder;  i  Bag- 
grunden ses  den  store  Saltholmsflade  med  mange  Kreaturer.  Sky- 

erne  løfter  sig  i  mægtige  Former  i  den  høje  Luft,  tlænges  af  Vin- 
den og  kantes  med  Lys  fra  Solen,  der  sender  et  blegt  og  flygtigt 
Strejf  ned  over  de  to  græssende  Heste  paa  Højen  og  lader  den 
hvide  lyse  dobbelt  hvid.  Hestenes  Manker  og  Haler  vajer  for  Blæ- 
sten. Lundbye  vilde  have  elsket  denne  Komposition,  hvis  han 
havde  kunnet  se  den.  Han  vilde  sikkert  have  erkendt,  at  den  i 
poetisk  Stemningsfylde  langt  overtraf  hans  egne  Forsøg  paa  Bil- 
leddannelser over  Strofen  »Hingsten  græsser  stolt  paa  Fædres 
Grave«.  Rimeligvis  har  Strofen  ikke  været  i  Philipsens  Tanker, 
han  var  ingen  Digter  og  Drømmer,  kun  Maler,  og  som  Maler  Re- 
alist, endda  kras  Realist.  Alligevel  har  han  fra  den  Pandekage-Ø, 
ingen  mistænkte  for  at  være  Poesiens  Hjem,  i  stemningsfine  Bil- 
leder hjemført  rige  Skatte  af  den  lødige  Poesi,  der  overalt  udde- 
les af  Naturens  ødsle  Haand,  men  som  kun  dens  mest  benaadede 
Elskere  ævner  at  gribe. 


Fra  Saltholm  Fælled.  Tegning. 

Malkcpladseii  paa  Mcilgaard.  18cS4. 


T  7T  Philipsen  begrænsede  dog  ikke  sin  Virken  til  Saltholmen. 
V  X  Efter  sin  Hjemkomst  fra  den  store  Rejse  til  Syden  besøgte 
han  atter  Mejlgaard.  Fremfor  Sallholmen  havde  Herregaardens 
Omgivelser  en  yppig  Frodighed  og  venlig  Hygge,  som  Philipsen 
har  karakteriseret  smukt  i  sit  Billede  af  Alléen  forbi  Gartnerbo- 
ligen. Men  endnu  bedre  er  Galleriets  lysmættede  og  farverige  Stu- 
die fra  Malkepladsen  med  Gærdestavernes  lange  Skygger  over 
den  solbeskinnede  Mark,  hvor  sortbrogede  Køer  tygger  Drøv  og 
en  blaaklædt  Pige  malker  den  røde  Ko. 

Om  Vinteren  boede  Philipsen  endnu  dengang  i  København. 
Fra  sin  grønneste  Ungdom  havde  han  vidst,  at  der  ogsaa  her  er 
Overflod  af  maleriske  Motiver.  Hans  første  Landskabsstudie  var 
fra  Kalkbrænderiet.  Samtidigt  med  det  store  Trommesalsbillede, 
der  jo  ogsaa  skildrer  et  Stjdvke  København,  havde  han  malt  Gæst- 
giveriet »Sjælland«  og  den  gamle  Gaard  i  Gaméls  Ejendom,  som 
strakte  sig  ud  til  Lille  Kongensgade.  Han  saa  med  Sorg  talløse 
Skatte  af  malerisk  Skønhed  gaa  til  Grunde  under  Byens  Omform- 
ning og  Vækst.  »Det  København,  der  forsvinder«  kaldte  han  sit 
1880  udstillede  Billede,  hvor  paa  en  Vinterdag  efter  Snefald  to 
Underofficerer  fra  Tømmerpladsvejen  er  redne  frem  gennem  Ry- 
senstens  røde  Port  og  Drengene  færdes  paa  Stadsgravens  Is.  Saa- 
ledes  havde  han  set  Motivet,  da  han  en  Dag  traadte  ud  fra  Bade- 
anstalten, og  følte  det  som  sin  Pligt  at  bevare  Mindet  om  dets 
Herlighed.  —  Det  maa  have  været  i  1885,  at  Philipsen  ude  ved 
Lygtekroen  paa  Nørrebro  malte  et  af  de  mange  Billeder,  det  ved 
hans  Udstilling  i  Kunstforeningen  ikke  lykkedes  at  opspore.  En 

Dag,  medens  dette  Billede  var  i  Arbejde,  overraskedes  Philipsen 
ved  at  træffe  Niels  Skovgaard  paa  disse  Kanter.  Han  agtede  sig 
til  Pottemager  Walmann  i  Utterslev,  hvor  han  søgte  at  give  Fade 
af  glaceret  Lertøj  en  kunstnerisk  værdifuld  Dekoration. 

Disse  Bestræbelser  fangede  straks  Philipsens  Interesse.  Han  saa, 
hvad  kun  faa  dengang  kunde  se.  Værdien  af  de  ude  i  Utterslev  ar- 
bejdende Kunstnerkræfter  og  Betydningen  af  deres  Maal.  Dette 
var  intet  mindre  end  gennem  en  Fornyelse  af  dansk  Keramik  at 


Europas  Bortforelse.  Tegning  til  et  dekorativt  Fad. 


ophjælpe  Kunsthaandværket  fra  dets  gennem  lange  Tider  stedse 
dybere  Forfald  og  vække  den  herhjemme  endnu  slumrende  In- 
teresse for  god  dekorativ  Kunst.  Askepot  skulde  bringes  til  Ære 
og  Værdighed.  Pottemagerværkstedet  i  Utterslev  var  Vuggen  for 
de  Bestræbelser,  der  voksede  til  at  bære  Frugter  i  mange  af  Thor- 
vald Bindesbølls  bedste  Gærninger  og  i  Joachim  Skovgaards  De- 
koration af  Viborg  Domkirke. 

Bindesbøll,  Brødrene  Skovgaard  og  Elise  Konstantin  Hansen 
var  de  flittigste  i  Utterslev,  da  Philipsen  begyndte  at  arbejde  der- 
ude. Den  med  japansk  Syn  beslægtede  Stil  i  Elise  Konstantin  Han- 
sens Arbejder  optoges  senere  af  den  kgl.  Porcellænsfabriks  Mænd 
i  en  mere  feminin  Form.  Men  Philipsen  beundrede  Brødrene 
Skovgaard  mest.  Niels  Skovgaards  Salamanderfad  skatfede  ham 
en  søvnløs  Nat. 

Et  Par  drovtyggende  Koer.  1887. 


Mange  al"  Saltholmsmotiverne  benyttede  Philipsen  til  Dekora- 
tionen af  begittede  Lerfade.  Hvor  de  smukkeste  Grupper  frem- 
træder som  blaat  tegnede  Konturer  paa  den  gullige  Grund,  naar 
de  næsten  at  virke  som  Delftfajancer  med  Dekorationer  efter  gode, 
gamle  Hollænderes  Tegninger  eller  Raderinger.  Vanskeligere  for 
ham  var  det  at  faa  Kanternes  ornamentale  Indramninger  klæde- 
lige for  Billedfelterne.  Dette  lykkedes  end  ikke  altid  for  Niels 
Skovgaard,  som  derfor  efterhaanden  udelod  den  indrammende  Or- 
namentik. I  mange  af  sine  bedste  dekoralive  Kompositioner  har 


En  So  med  Grise.  1906. 

Philipsen  fulgt  Eksemplet,  saaledes  i  den  morsomme  Komposi- 
tion for  det  i  Brændingen  desværre  mislykkede  Fad  med  en  Re- 
licffremstilling  af  Europas  Bortførelse  og  i  Tegningen  til  det  1893 
udstillede  Fad  med  de  opflyvende  Gæs. 

Flertallet  af  Philipsens  keramiske  Arbejde  er  dog  rent  natura- 
listiske P'remstillinger  af  Dyr.  Da  han  atter  vendte  tilbage  til  Pla- 
stiken, med  hvilken  han  havde  begyndt  sin  Ivunstnerbane,  skabte 
han  en  helt  ny  Genre  i  disse  farvede  ogglacerede  Smaaskulpturer. 
1887  udstillede  han  den  senere  af  Museet  i  Gøteborg  erhvervede 


Et  Par  Hiuulehvalpe.  190G. 


fornøjelige  Gruppe  af  to  Kalve  med  Motivet  fra  det  1872  til  Kunst- 
foreningen solgte  Billede.  Han  tog  ivrig  fat  paa  n}^  keramiske 
Skulpturer,  da  >  Dekorationsforeningen « (med  en  venligsindet  Kri- 
tiker som  Formand)  dannedes  for  at  samle  de  danske  Kunstnere, 
der  af  egen  Drift  havde  syslet  med  Kunsthaandværk  og  dekora- 
tive Arbejder,  til  en  fælles  Repræsentation  paa  den  store  nordiske 
Udstilling,  hvor  de  iøvrigt  ikke  syntes  at  være  synderligt  velkomne. 
» Dekorationsforeningen «s  Udstilling  1888  viste  mange  af  Philip- 
sens bedste  keramiske  Arbejder,  deriblandt  den  udmærkede  Tyre- 
kalv og  Grupperne  af  de  to  Arbejdsheste,  af  Tyren  og  den  brølende 
Kvie,  af  et  Par  drøvtyggende  Køer  og  af  Hoppen  med  Føllet.  Se- 
nere har  Philipsen  fra  Tid  til  anden  hos  Eifrig  i  Valby  fortsat  sin 
Virksomhed  som  Keramiker.  Den  i  1907  udstillede  Række  af 
»Vore  Husdyr«  viste  foruden  Varianter  af  gamle  Yndlingsæmner 
ny,  friskt  og  livfuldt  opfattede  Motiver  i  Gruppen  af  Soen  med  de 
graadige  Grise,  i  Fremstillingerne  af  Hundehvalpenes  Leg  og  af 

Katten,  der  lister  sig  frem  paa  Tagryggen  og  løfter  sine  begærlige 
grønne  Øjne  mod  Fuglenes  Flugt. 

Der  har  aabenbart  for  Philipsens  Natur  været  noget  højst  til- 
trækkende i  Arbejdet  med  det  simple  Lertøj  og  de  enkelte,  kraf- 
tige Virkemidler.  Hans  Taalmod  lod  sig  ikke  trætte  af  de  paa  Grund 
al' Stoffets  Skrøbelighed  stedse  tilbagevendende  Vanheld.  Kampen 
med  mangeartede  tekniske  Vanskeligheder  har  sagtens  forsødet 
ham  Sejrens  Glæder.  Vanskelighederne  er  ikke  altid  lige  lykke- 
ligt overvundne,  Formbehandlingen  er  ikke  altid  tin.  Glasurernes 


En  Kat  paa  Taj^ct.  lOOG.  Udst.  1907. 


Glans  er  i  Reglen  for  stærk  og  fed.  Men  Philipsens  modellerede 
Dyr  har  samme  Fortrin  som  hans  malede:  den  djærve  Karakteri- 
stik, den  gode  Gruppebygning,  det  tindrende  Liv. 

Han  har  sikkert  selv  omfattet  denne  Del  af  sin  Virken  med 
mindst  lige  saa  stor  Kærlighed  som  sin  Malerkunst,  som  jo  allige- 
vel har  ulige  større  Vægt.  Plinten  til  de  keramiske  Grupper  afskar 
snævert  og  brat  et  Stykke  Mark;  der  var  ingen  Plads  for  Skildrin- 
gen af  den  omgivende  Natur.  Og  netop  denne  gav  ofte  Philipsens 
Billeder  en  meget  væ^sentlig  Del  af  deres  Værd,  ja,  han  behøvede 
endog  aldeles  ikke  Dyrenes  Staffage  for  at  male  udmærkede  Bil- 
leder, han  kunde  nøjes  med  den  rene  Natur. 

Netop  paa  den  Tid,  da  han  var  ivrigst  som  Begynder  i  Kera- 
miken,  fristede  smukke  Efteraarsdage  ham  bort  fra  Byen  i  en 
anden  Retning  end  Utterslev. 

Højt  til  Vejrs  og  i  en  skrækkelig  Ramme  hang  paa  Foraarsud- 
stillingen  1887  Philipsens  Billede:  »En  sildig  Efteraarsdag  i  Dyre- 
haven, Solskin«.  Danske  Landskabsmalere  havde  jo  fremstillet 

Dyrehaven  i  et  Utal  af  Billeder,  snart  med  Foraarets  lysegrønne 
Bøge,  snart  i  Højsommerens  Fylde,  undertiden  i  Efteraarsstad- 
sen  eller  dækket  af  Vintersneen,  de  havde  gennemstrejfet  den  og 
fra  dens  lønligste  Dybder  fremdraget  pragtfulde  Motiver.  Dog 
havde  ingen  af  dem  set  og  malt  dem  saaledes.  Philipsens  Billede 
er  fra  et  velkendt  Sted,  fra  Alfarvej;  Vejviseren  i  Forgrunden  pe- 
ger mod  Eremitagen,  Bakkens  rosa  og  hvide  Huse  skimtes  i  Bag- 
grunden, Skovløber  Peter  Lips  Høns  er  Staffagen.  Men  alt  dette 
viser  sig  paa  en  Solskinsdag  i  den  sene  Høst  med  klar  Luft,  en  af 


Efteraar  i  Dyrehaven.  1888. 


de  herlige  Dage,  hvor  Skoven  med  de  næsten  afløvede  Trær  faar 
et  Drømmesyns  fantastiske  Skønhed.  Hvilken  straalende  Bigdom 
og  Fylde  i  F'arverne!  Og  hvilken  forunderlig  Mildhed  og  Finhed 
i  Tonerne  trods  denne  Bigdom!  Det  tindrer  af  Lys.  Det  strøm- 
mer frem  gennem  den  rene  Luft,  og  brydes  i  funklende  F'limren 
af  Træerne  mod  det  gulrøde  Løv,  lægger  sig  overjordens  violet- 
lyse, visne  Bladdynger,  over  Grønsværet,  over  Vejen,  overalt.  Saa 
mættet  med  Lys,  saa  fyldt  med  Luft,  saa  friskt  duftende  af  fri  Na- 
tur havde  endnu  intet  af  Philipsens  Billeder  været.  Og  ikke  no- 
get Billede  i  hele  Danmarks  Malerkunst.  Det  havde  samme  For- 
trin som  Billeder  af  franske  Impressionister,  af  Claude  Monet, 
Sisley  og  Pissarro.  Det  nærmede  sig  dem  stærkt  i  Behandlingens 
Karakter,  den  var  fuldkomment  fri  for  alt  det  os  hjemmevante 
tungt  oljefarvestrøgne.  Den  impressionistiske  Behandling  er  del 

lykkedes  at  give  en  rammende  Karakteristik  af  nyopdagede  Skon- 
lieder  i  Naturens  rige  Skatkammer. 

Naar  Bladene  var  ved  at  falde,  sogte  Philipsen  i  hvert  af  de 
nærmest  følgende  Aar  atter  til  Dyrehaven.  Næsten  lige  saa  for- 
trinligt som  hans  første  Dyrehavsbillede  er  et  andet  fra  ganske 
samme  Sted.  Han  har  blot  vendt  sig  om  mod  Vejen  til  Eremi- 
tagen og  bort  fra  Solen,  som  i  det  ny  Billede  strejfer  ind  fra  Si- 
den over  Træerne  bag  Peter  Lips  Hus.  Den  nærliggende  Kildesø 
har  han  fremstillet  i  et  Billede  med  en  næsten  for  rigt  straalende 
Farve.  Et  af  hans  betydeligste  og  skønneste  Arbejder  er  det  store 


Kildesoen  i  Dyrehaven.  1889. 

Billede  med  Koen  paa  Vejen.  Her  er  Skoven  endnu  ikke  plyn- 
dret for  sin  Pragt;  blodrøde  Blade  skinner  paa  Træerne  til  højre 
for  Vejen,  til  venstre  har  Løvet  talrige  Nuancer  af  gyldengult  og 
grøngult.  Farvefesten  forøges  ved  den  blaa  Himmel  over  en  hvid 
Sky  og  ved  den  udmærket  anbragte  sortbrogede  Ko,  der  ser  efter 
sine  røde  Kammerater  mellem  Stammerne  ved  Vejkanten.  Attei' 
her  er  Indtrykket  af  Lys  og  Luft  gengivet  med  en  i  vor  Maler- 
kunst hidtil  ukendt  Kraft.  Billedet  gjorde  ogsaa  en  Del  Lykke  paa 
Foraarsudstillingen  1890,  hvor  det  med  sin  pompøse  Virkning 
ikke  var  til  at  forbigaa.  Ganske  vist  fik  det  ikke  Udstillingsme- 
daljen;  den  tilkendtes  Achen  for  Portrætet  af  hans  Moder.  Men 
det  skaffede  I^hilipsen  en  af  Akademiets  Aarspræmier.  Og  det 
blev  købt  til  Galleriet. 

Philipsen  var  endnu  ikke  forvænt  med  Anerkendelse,  skøndt 
han  allerede  var  50  Aar  gammel.  Intet  af  hans  ældre  Arbejder 

var  erhvervet  til  nogen  offentlig  Samling.  Intet  af  Akademiets 
Stipendier  havde  han  opnaaet.  Billedværket  over  »Nyere  dansk 
Malerkunst <  havde  forkyndt  hans  Kammeraters  Ros,  men  ude- 
ladt ham.  Han  havde  haft  vanskeligt  ved  at  afhænde  sine  Billeder. 
Reitzels  Katalog  over  Charlottenborgudstillingerne  vedføjer  ret  in- 
teressante Oplysninger  til  Fortegnelsen  over  Philipsens  fra  1865  til 
1881  udstillede  Arbejder.  Kunstforeningen  har  købt  de  fem,  Tom- 
bolaen to,  et  er  bortsolgt  ved  Auktion,  tre  til  forskellige  Kunst- 
elskere, men  ni  erhvervede  af  Medlemmer  af  Malerens  Familje.  En 
Tid  tænkte  Philipsen  paa  at  begrænse  sin  Udstilling  til  Arbejder, 
der  ejedes  af  ham  selv  og  af  hans  Familje,  for  saa  vidt  de  var  her 
i  København  og  ikke  i  andre  Riger  eller  selv  andre  Verdensdele. 
Uden  stor  Ulejlighed  vilde  der  derved  kunne  være  tilvejebragt  en 
meget  anselig  Udstilling.  Den  vilde  allerede  have  naaet  et  impo- 
nerende Omfang,  hvis  den  tillige  skulde  have  medtaget  alt,  hvad 
han  havde  foræret  Venner  og  Kammerater.  Føjedes  hertil,  hvad 
han  i  Aarenes  Løb  har  afhændet  for  Smaasummer,  der  ikke  stod 
i  rimeligt  Forhold  til  Billedernes  Værd,  vilde  Philipsens  retro- 
spektive Udstilling  ikke  have  manglet  synderligt  i  at  være  komplet. 

Reitzels  Fortegnelse  naar  rigtignok  kun  til  1881,  Begyndelsen 
til  en  ny  og  bedre  Æra  i  Philipsens  Virksomhed.  Udstillingerne 
bragte  ham  ikke  saa  megen  jordisk  Fordel  at  han  var  ivrig  for  at 
deltage.  Han  udstillede  ikke  i  1882,  ikke  i  1883,  ikke  i  1884.^1  1885 
derimod  fem  Billeder,  et  af  dem  var  det  udmærkede  Saltholms- 
billede  med  Kalvene  i  Bissevejr.  Intet  af  dem  solgtes.  I  1886  det 
store  Billede  af  den  romerske  Fontana.  Ikke  bedre  L3'kke.  Der- 
imod købte  Kunstforeningen  det  ved  anden  Ophængning  tilkomne 
smukke  lille  Billede  af  »Ungkvæg  ved  Stranden«.  Uden  at  finde 
Købere  udstillede  Philipsen  1887  nogle  af  sine  bedste  Saltholms- 
billeder  og  det  første  af  Efteraarsbillederne  fra  D3'rehaven. 

Heldigvis  var  hans  Fordringer  til  Livet  3^derst  beskedne.  Han 
kunde  undvære  dets  Bekvemmeligheder  og  har  aldrig  forstaaet 
at  sætte  synderlig  Pris  paa  de  rent  materielle  Nydelser;  han  fore- 
trak Marketenderiernes  Køkken  for  de  fineste  Restauranters.  Ofte 
ødsel,  naar  det  gjaldt  at  glæde  andre,  har  han  altid  for  sit  eget 
Vedkommende  været  yderst  nøjsom.  Men  selv  den  nøjsomste  kan 
ikke  leve  af  Luften. 

Ved  Otto  Baches  Indflydelse  opnaaede  han  i  1887  at  faa  det  An- 
cherske Legat.  Det  vilde  dog  først  blive  ham  udbetalt  i  Italien, 
hvor  han  agtede  sig  hen.  Selv  om  han  rejste  derned  paa  tredje 
Klasse  —  og  med  sin  gode  Vilje  har  Philipsen  aldrig  rejst  paa 
første  eller  anden  —  var  det  nødvendigt  for  ham  at  skaffe  Rejse- 
penge. Han  saa  intet  andet  Middel  dertil  end  at  prove  L3^kken 
ved  en  Auktion;  Udbyttet  af  en  saadan  havde  jo  hjulpet  ham  til 
Spanien.  Den  31  Oktober  1887  bortauktioneredes  med  en  Række 
Arbejder  af  Irminger  20  Billeder  af  Philipsen,  deriblandt  adskil- 

lige  af  hans  anseligste  og  bedste.  De  20  Billeder  indbragte  ialt 
2500  Kr.  Et  af  dem  naaede  dog  op  til  550  Kr.,  det  var  det  kolos- 
sale Billede  af  Fontanen.  Resien  gik  billigt.  Det  første  DN'rehave- 
billede,  der  senere  er  havnet  i  Galleriet  og  blevet  en  af  dets  mo- 
dernes Afdelings  tineste  Perler,  solgtes  Ibr  90  Kr.  Havde  en  Mand 
haft  Mod  og  Penge  til  at  købe  alle  Philipsens  Billeder  paa  Auk- 


Tyregale  Køer.  Tegning. 

tioncn.  vilde  han  paa  dem  have  kunnet  tjent  en  Formue.  Det  blev 
allerede  dengang  sagt.  Men  aabenbart  ikke  troet. 

Til  Italien  kom  dog  Philipsen.  I  Florens  malte  han  i  Foraaret 
1888  et  smukt  Billede  ved  Ponte  S.Trinita  af  Arnoflodens  truende 
Stigen:  desuden  kopierede  han  i  Uffizierne,  bl.  a.  Velasquez'  Ryt- 
terportræt af  Filip  IV.  En  højst  overraskende  Meddelelse  kaldte 
ham  hurtigt  hjem.  Baron  Juel-BrockdorfF  til  Meilgaard  var  død 
og  havde  i  sit  Testamente  indsat  Theodor  Philipsen  som  Ekse- 
kutor. .\rbejdet  med  Boets  Afvikling  tog  ham  Størstedelen  af  Som- 
meren: da  det  var  afsluttet,  rejste  han  til  Skelskør  og  malte  del 
store  Billede  »Køer  i  Tøjr«.  Mange  af  Philipsens  mindre  Arbejder 
er  interessantere  som  Billedmotiv  og  Komposition,  men  del  er 
gennemført  med  slor  Dygtighed  og  Energi;  ikke  mindst  beun- 

dringsværdig  er  Behandlingen  af  den  grønne  Mark.  Det  er  det 
l'ørste  af  hans  store  Billeder,  der  er  blevet  helt  fuldført  som  Stu- 
die i  fri  Luft. 

Gennem  Dekoralionsforeningen  havde  Philipsen  ment  sig  til- 
strækkelig repræsenteret  paa  den  store  nordiske  Udstilling  1888. 
Kun  gennem  Vennernes  Overtalelser  lod  han  sig  bevæge  til  at 
udstille  en  lille  Bække  Billeder.  Heller  ikke  til  Verdensudstillin- 
gen i  Paris  1889  meldte  han  sig  af  eget  Initiativ  som  Deltager.  At- 
ter maatte  Kammerater  skubbe  til  ham,  kræve  at  han  gjorde  sin 
Pligt  mod  Fædrelandet  og  støttede  den  gode  Sag,  thi  det  gjaldt 
jo  nu  for  vor  Kunst  at  hente  Oprejsning  for  Nederlaget  i  1878. 
For  at  faa  Ende  paa  Plagerierne  gav  Philipsen  atter  til  Svar:  »Tag 
saa  selv,  hvad  I  vil  have  med!«  Han  blev  paa  Udstillingen  en  af 
de  danske  Kunstnere,  der  stod  bedst,  ja,  maaske  den,  der  stod  al- 
lerbedst. I  vor  dunkle  Gravhvælving  lyste  hans  Arbejder  frem  fra 
de  mange  nedstemte  Billeder  med  Dagens  klare  Skær.  Flere  af 
Franskmændene  følte  sig  ogsaa  særlig  stærkt  tiltalte  af  dem.  Som 
et  Kuriosum  fortjener  et  Brudstykke  af  Charles  Ponsonailhes  mod 
nyere  dansk  Malerkunst  galante  Anmeldelse  i  Augusthæftet  1889 
af  »Grande  Bevue«  at  anføres.  Efter  at  have  rost  et  Billede  af  Ther- 
kildsen siger  han: 

»Hr.  Theodor  Philipsen  bereder  mig  i  syv  Smaabilleder  samme 
Fest.  Valget  mellem  dem  vilde  falde  mig  særdeles  vanskeligt.  Jeg 
vilde  gerne  bemægtige  mig  dem  alle  og  i  mit  Hjem  have  denne 
Lysets  glade  Lovsang.  Meget  ofte  er  Hr.  Philipsen  i  sine  Arbejder 
lige  saa  bedaarende  som  de  tVanske  Landskabsmalere,  forgudede 
og  dyrkede  af  Kunstnerne,  senere  af  Kunsthandlere,  nu  Børsvær- 
dier, der  noteres  i  Paris  og  i  New  York,  — jeg  mener  hermed 
Malere  som  Troyon,  Bousseau,  o.  s.  v.  —  Pennen  ævner  ikke  at 
udtrykke  disse  Landskabers  fortryllende  Magt  og  lykkelige  ly- 
sende Klarhed.  De  kysses  og  kærtegnes  af  en  Sol,  som  i  disse 
Egne,  under  disse  Breddegrader,  nedgyder  sit  Lys  endnu  renere, 
mere  gennemsigtigt  fl3^dende,  naar  den  giver  Glans  til  Vandenes 
Sølvspejl,  Liv  til  Indsøernes  Safirer  og  Opaler,  sætter  skælvende 
Smaragder  i  Breddernes  fløjlsbløde  Grønsvær  og  Stænk  af  gylden 
Begn  i  Skovenes  Haar.  Danmark  og  dets  idylliske  Sletter,  dets 
Svane-Øer,  hvor,  som  i  de  fjærne  Sagntider,  Konger  og  Fyrster 
kommer  for  at  hente  deres  Udkaarne,  denne  Jord,  som  under 
Sommerens  Glød  genkalder  Mindet  om  Digternes  landlige  Arka- 
dien,  maatte  inspirere  en  saa  bedaarende  Naturskildring.  Til  Aar- 
sagen  har  Virkningen  svaret.  Hr  Philipsen  er  ikke  mindre  ind- 
tagende, naar  han  viser  os  Efteraarets  Skønheder.  Det  bevidnes  af 
to  Billeder  fra  Veje  under  Skovens  Kroner,  som  Vinterens  Komme 
allerede  har  udplyndret,  med  Sollysets  Brydninger  i  gule,  grønne, 
indigoblaa  og  orangegyldne  Farver  paa  Træernes  Grene,  Billeder, 
der  i  deres  Dristighed  nærmer  sig  Impressionismen  og  soin  er  al- 

deles  henrivende.  Paa  Udflugter  i  og  udenfor  Europa  opretholder 
han  sit  Talent  som  Maler;  hans  >Æselstald  i  Tunis«,  en  arabisk 
Patio,  fyldt  med  røde  eller  graa  Langører,  er  en  sand  Juvel.« 

Det  kan  man  kalde  for  Begejstring.  Naturligvis  er  det  grund- 
komisk at  finde  Saltholmen  betegnet  som  en  af  de  Svane-Øer,  hvis 
Prinsesser  hentedes  til  Europas  Fyrstetroner.  Men  dette  Blomster- 
sprog, hvis  svulmende  Strofer  Oversættelsen  kun  gengiver  ufuld- 
komment, udtrykker  alligevel  en  fuldkommen  god  Forstaaelse  og 
fuldkommen  rigtig  Vurdering  af  Theodor  Philipsens  ejendomme- 
lig Fortrin.  Den  manglede  desværre  hos  det  danske  Kunstpubli- 
kum, som  lod  hans  Billeder  hænge  usolgte  paa  Udstillingerne  og 
hans  Auktion  i  1887  blive  en  bedrøvelig  Piasko. 


Udkast  til  Udskibninj^  fra  Kastrup.  Tegning. 

Philipsen  besøgte  selv  i  1889  Verdensudstillingen  i  Pa- 
ris. Ikke  for  at  se,  hvorledes  hans  egne  Billeder  hang  og 
tog  sig  ud;  det  interesserede  ham  ikke  i  mindste  Maade.  Han  ven- 
tede sig  andre  Glæder  og  skuffedes  ikke.  Den  retrospektive  Afde- 
ling viste  talrige  udmærkede  Billeder  af  den  klassiske  Periodes 
Mestre.  Mange  af  dem  var  allerede  fra  tidligere  Tid  Philipsen 
kendte  og  kære.  Men  af  Théodore  Rousseau  havde  han  ikke  set 
synderligt  ud  over  de  dengang  faa  Billeder  i  Louvre.  Som  andre 
af  Frankrigs  store  Kunstnere  havde  Rousseau  først  sent  vundet 
Paaskønnelse,  hans  Mesterværker  blev  i  lange  Tider  hvert  Aar 
tilbageviste  fra  Udstillingerne.  Af  alle  Frankrigs  Landskabsma- 
lere syntes  han  for  Philipsen  at  være  den  alvorligste  og  mandig- 
ste, den,  hvis  Hengivelse  i  Naturen  var  varmest  og  dybest. 

Foraset  en  Samling  Manet  med  Olympia  hængt  til  Vejrs,  saa  Bil- 
ledets Fortrin  vanskeligt  saas,  og  tre  Landskaber  af  Claude  Monet 
havde  Verdensudstillingen  1889  udelukketlmpressionisterne.  Men 
Philipsen  saa  med  Rette  netop  i  dem  de  store  Klassikeres  rette  Arv- 
tagere. Først  af  alle  danske  Malere  var  han  gaaet  deres  Veje.  Han 
havde  beundret  deres  Arbejder  paa  den  franske  Udstilling  i  Kø- 
benhavn 1888  og  med  Glæde  bortbyttet  et  af  sine  egne  Billeder 
for  Angrands  »Høns«.  Han  havde  erhvervet  Gauguins  Billede  af 
den  nøgne  Sypige,  lovsunget  af  Huysmans,  men  tilbagevist  fra  en 
dansk  Foraarsudstilling,  og  ofte  sammenstillet  det  med  sine  Ar- 
bejder for  at  det  skulde  udpege  ham  deres  Svagheder  og  Fejl. 

Kunstforeningen  forskrækkede  i  1889  Størstedelen  af  vort  Pu- 
blikum og  vore  Malere  ved  at  tillade  Viggo  Johansen  og  en  yngre 
Kritiker  at  ordne  en  Udstilling  af  fransk  Impressionisme,  Arbej- 
der af  Manet,  Degas,  Pissarro,  Gauguin,  Cézanne,  Sisley,  Guillau- 
min,  Mary  Cassatt  og  Forain.  Som  et  Tillæg  udstilledes  en  Række 
Billeder  af  noi  diske  Kunstnere,  der  vedkendte  sig  Beundring  for 
disse  omstridte  Malere.  Philipsen  var  den  rigest  repræsenterede, 
og  mange  af  Impressionisternes  Modstandere  indrømmede  at  hans 


Fra  Vejen  til  Kastrup.  1890. 


Billeder  var  seværdige.  Selv  var  han  ikke  af  denne  Mening,  i  hans 
Øjne  tjente  hans  Arbejder  udelukkende  til  at  fremhæve  Fransk- 
mændenes Fortrin. 

Det  var  en  Gæringens  og  Brydningernes  Tid.  Skøndt  Philipsen 
var  uden  Interesse  for  Kunstpolitik,  for  Akademiforholdenes  Om- 
ordning og  Indskrænkning  af  Valgretten  til  Udstillingskomitéen, 
for  Legatmidlernes  Forvaltning  og  Uddelingen  af  Medaljerne,  var 
han  selvfølgeligt  Modstander  af  det  Snæversyn,  der  dengang  raa- 
dede  i  det  af  Meldahl  styrede  Akademi.  Og  harmfuld  over  Ud- 
stillingskomitéens  grove  Forsyndelser,  naar  den  glatvæk  kasse- 
rede Arbejder  af  Vilh.  Hammershøi,  Joakim  Skovgaard,  Jul.  Paul- 
sen og  andre  af  den  yngre  Slægts  bedste  Mænd.  Det  Aar,  Philip- 
sen udstillede  Galleriets  store  Dyrehavsbillede,  var  det  sidste,  han 
deltog  i  Foraarsudstillingerne  ved  Charlottenborg.  Ved  Grundlæg- 
gelsen af  den  »Fri  Udstilling«  indtraadte  han  straks  som  Medlem. 

Han  har  her  været  en  flittigere  Udstiller  end  han  var  i  gamle 
Dage  paa  det  gamle  Sted.  Og  i  Reglen  været  en  af  Udstillingernes 


PHILIPSKNS  SVAGHEDER 


51 


bedste  Mænd,  undertiden  endog  den  bedste.  Mange  af  hans  se- 
nere Billeder  overtræflter  de  ældre  i  Friskhed  og  Pragt.  Andre  har 
stærkere  aabenbaret  hans  Svagheder.  Thi  selvfølgeligt  har  han  og- 
saa  Fejl.  Til  disse  hører  Tendensen  til  det  noget  brutale.  I  sine  bed- 
ste Arbejder  har  han  forenet  Finheden  med  Kraften,  men  naar  en 
af  disse  Dyder  har  faaet  Overtaget,  er  det  altid  Kraften.  Noget  af 


Kastrupvejen  ad  København.  1890. 


de  farvede  Blyanters  Grelhed  kan  hist  og  her  slippe  ind  i  et  Bil- 
ledes Toner.  Og  Philipsen  er  ingen  ulastelig  Tegner.  Hverken  i 
den  Forstand  som  Lundbye  var  det  med  sin  ømme  Varsomhed 
overfor  Enkelthedernes  fine  Formskønhed  eller  i  den  Forstand, 
F'ranskmændene  regner  for  den  rette,  saaledessom  den  erTegner, 
der  stedse  lægger  Vægt  paa  Konstruktionens  Soliditet  og  den  abso- 
lute  Korrekthed  af  alle  Forhold  og  Maal.  Philipsens  Dyr  kan  under- 
tiden haveMisforhold  eller  misdannedeEnkeltheder.  De  virker  mest 
stødende  i  de  store  Billeder.  Men  Fejlene  er  hos  Philipsen  som  hos 
andre  gode  Kunstnere  Skyggesiderne  af  Fortrin.  Han  sløjfer  ubarm- 
hjærtigt  de  Detaljer,  han  kender  overniaade  godt,  fordi  han  lægger 
Hovedvægten  paa  at  gengive  det  maleriske  Fænomen;  han  overser 
grove  Tegnefejl,  fordi  det  er  ham  mest  magtpaaliggende  at  ud- 
trykke Karakteren  af  Livet  og  Bevægelserne.  Han  er  ikke  Fotograf. 
1 1889  havde  Philipsen  bosat  sig  i  Kastrup.  Fra  sin  smukke  Lej- 

lighed  i  Værkets  Hovedbygning  havde  han  fri  Udsigt  til  Luft  og 
Sø.  Hovedstaden  laa  i  passende  Afstand,  tilstrækkeligt  fjærnt  til 
at  han  kunde  holde  sig  fri  for  Vrøvlet,  tilstrækkelig  nær  til  at 
han  kunde  se  Slægt  og  Venner,  overvære  en  klassisk  Operas  Op- 
forelse eller  en  god  Koncert. 

Kastrups  Omgivelser  var  dengang  endnu  landlige  og  sjældent 
besøgte  af  Hovedstadsfolk.  I  Nærheden  af  sin  n}^  Bolig  fandt  Phi- 
lipsen ny  Motiver.  Jævne  og  dagligdags  Motiver,  ikke  i  sig  selv 
udmærkede  fremfor  tusinde  andre  i  det  fladeste  danske  Land.  Men 


En  Kostald.  1898. 


saaledes  som  Philipsen  har  set  dem  i  Glansen  af  den  sene  Efter- 
aars-Sol  eller  det  tidlige  Foraars  tindrende  Lys  har  de  afgivet 
Stoffet  til  nogle  af  hans  mest  straalende  Billeder.  To  af  dem  ud- 
stilledes allerede  paa  den  første  »F'ri  Udstilling«  i  1891;  det  ene 
var  Kunstforeningens  Billede  af  den  opblødte  Vej  til  Kastrup  med 
Manden  ved  Trillebøren.  Det  andet,  » Kastrupvejen  ad  København « , 
viste  blot  et  Træ  ved  Længen  af  en  Gaard  i  Forgrundens  Skygge  og 
længere  ude  lidet  mærkelige  Smaahuse  i  Sol,  men  Billedet  havde 
en  glimrende  Lysfylde.  Endnu  bedre  var  dog  det  det  følgende  Aar 
udstillede  af  Alléen,  der  stribes  af  lange  Skygger  fra  Træerne  ved 
Vejkanten  og  fra  Hønsegaardens  Gærdestaver.  Med  sine  bløde, 
milde,  fint  harmoniske  Toner  er  det  et  af  de  danske  Billeder,  som 
bedst  vilde  kunne  klare  sig  i  franske  Impressionistbilleders  far- 
lige Naboskab.  Fra  langt  senere  Aar  er  adskillige  gode  Kastrup- 
billeder, f.  Eks.  det  i  1904  udstilllede  med  en  Drift  Kreaturer  i 
Alléen  ved  Kastrup  Værk  paa  en  Sommerdag,  hvor  Regnen  har 

renvasket  Træernes  grønne  Blade.  Og  fra  meget  forskellig  Tid  fin- 
des smukke  Landskaber  fra  Kastrups  Omegn,  Markerne,  Magleby- 
lillevejen,  Gadekæret  i  Maglebylille  med  de  store  Popler,  der  faldt 
i  en  Efteraarsstorm,  Tønnesens  Gaard  med  den  store  Ask,  Galle- 
riets i  1903  malte  og  udstillede  udmærkede  Billede  med  Solskin- 
net og  nøgne  Trærs  Skygger  over  en  gammel  Skovfogedboligs 


En  Byge.  1890. 


gule  Gavl.  Alligevel  er  Alléen  fra  1891  nok  det  smukkeste  af  alle 
Philipsens  Landskabsbilleder  fra  Amager. 

Faa  Skridt  fra  Philipsens  Bolig  laa  Kastrup  Havn.  Altid  et  her- 
ligt Sted.  men  livligst  paa  de  Dage,  da  Havnepladsen  fyldtes  af 
de  mange  Kreaturer,  som  skulde  føres  over  til  Holmen.  Gennem 
mange  Aar  var  Philipsen  stærkt  optaget  af  Forarbejder  og  Kom- 
positionsudkast  til  et  stort  Billede  med  dette  tillokkende  Æmne. 
Næppe  til  noget  andet  Billede  har  han  anvendt  saa  mange  forbe- 
redende Øvelser.  Kompositionen  blev  stedse  rigere,  der  var  saa 
mange  gode  Enkeltheder,  som  alle  maatte  med.  Men  Komposi- 
tionen skulde  i  sin  Rigdom  være  fast  og  klar.  Han  lod  en  Gruppe 
Kalve  ved  en  Bom  danne  Hovedfigurerne,  anvendte  til  at  fylde 
Forgrunden  en  Gruppe  hvilende  Faar  og  Lam,  og  lod  i  Baggrun- 

den  Hestene  føres  ud  til  Skibene  med  de  store  Sejl.  Køerne  havde 
han  oprindeligt  anbragt  ved  et  stort  Skur,  hvis  Tag  skraanede  ned 
mod  Billedets  Midte.  Han  forsøgte  at  fl3'tte  Kalvene  ogFaarene  Ira 
den  ene  Side  til  den  anden,  at  hæve  og  sænke  Skurets  Tag  og  bad 
sine  Kammerater  om  gode  Raad  for  Valget  af  det  rette.  Han  fulgte 
Viggo  Johansens  maaske  mindre  velbetænkte  Raad  at  fjærne  Sku- 
ret helt,  hvorved  Kompositionen  mistede  et  velgørende  roligt  Hvile- 
punkt. Hvor  smukt  den  end  fremtræder  i  sin  endelige  Form  i  det 
1897  udstillede  Billede  er  den  ulige  skønnere  i  den  for  Billedet 
tegnede  store  Pastelkarton.  Billedet  er  vel  stærkt  mærket  af  An- 


Med  Solen  i  Øjnene.  En  Farveskitse.  1892. 

strengeisen  for  at  faa  hver  lille  Del  af  det  godt  udfyldt  og  interes- 
sant, endog  F'orgrunden  tilvenstre  ved  et  Stykke  Papir  og  en 
Blomst.  Ogsaa  i  selve  Gennemførelsen  udarbejdedes  det  med  sær- 
lig Omhu,  men  tabte  lidt  af  Friskheden.  Det  er  nu  en  af  Hoved- 
tillokkelserne ved  Museet  i  Ribe,  som  paa  hin  Tid  udmærkede  sig 
ved  mange  gode  Køb.  —  En  morsom  Billedvirkning  —  lidt  i  Stil 
med  det  gamle  Billede  af  de  tre  Kalve  —  havde  det  i  1899  malte  yp- 
perlige Studie  af  de  legemstore  Hoveder  paa  tre  Køer,  der  bundne 
til  en  Bom  i  Kastrup  Havn  afventer  Udskibningen  til  Saltholmen. — 
For  Philipsen  havde  Kastrup  den  væsentlige  Fordel  at  ligge  Salt- 
holmen nær.  Han  kunde  let  komme  over  til  dens  Guldgruber  af 
Motiver.  Et  af  hans  gamle  Yndlingsæmner  derfra  fik  i  Skitser  og 
Billeder  med  Titlerne  »Med  Solen  i  Øjnene«  eller  »Lange  Skyg- 
ger en  mere  »impressionistisk«  og  effektfuld  Behandling.  Med 
ikke  mindre  Friskhed  og  Kraft  har  han  i  det  fortrinlige  Billede 
med  de  græssende  Køer  ved  Rødstenshullerne  karakteriseret  Virk- 

ningen  af  Lyset  fra  den  dalende  Sol,  naar  han  med  denne  bag 
Ryggen  vendte  sig  mod  Maanen  mellem  Dæmringstonerne  i  Øst. 
I  Billedet  af  en  Kostald  paa  Saltholmen  vælder  Sollyset  ind  i  Rum- 
met som  en  bred  Strøm  og  giver  en  Kos  Udgydelser  gylden  Glans 
som  en  pragtfuldt  eksploderende  Raket.  Men  dansk  Sommer  har 
ikke  lutter  Solskinsdage;  i  Aarhusmuseets  Billede  »En  Byge«  staar 
Hestene  og  et  Par  Kalve  med  ludende  Hoveder  og  vender  de  vajende 
Haler  mod  Regnen,  der  i  stride  Strømme  blæses  ned  over  Holmen, 


Tre  Koer,  afventende  Udskibning  til  Saltholmen.  1899. 


Fra  1896  er  et  Par  af  Philipsens  smukkeste  Smaabilleder.  I  det 
ene  er  et  Par  Køer  vadede  ud  i  det  store  Vandbassins  grundede 
Vand,  som  Svalerne  stryger  hen  over  paa  Myggejagt;  en  F'lok  Heste 
staar  ved  Bredden,  et  Par  af  Hestene  spanker  endnu  i  Vandet,  et 
Regiment  Gæs  vralter  derned.  Det  er  overordentlig  karakterfuldt, 
desuden  dristigt  og  lykkeligt  afskaaret  som  Billede,  og  vilde  være 
helt  fuldkomment,  om  ikke  Hovedet  paa  den  bageste  Ko  var  be- 
synderlig misdannet.  Det  andet  lille  Billede  viser  en  Gruppe  Køer 
i  det  grønne  Græs  nær  Søen.  Her  som  i  mange  andre  af  sine  Bil- 
leder har  Philipsen  givet  en  udmærket  Karakteristik  af  de  gamle 
adstadige  Køer,  der  gumler  og  tygger  Drøv,  glipper  dorsk  med 
Øjnene,  engang  imellem  bevæger  Ørerne  og  vifter  med  Halerne 
for  at  jage  Fluerne  væk.  Men  Bølgernes  bløde  Skvulpen  i  Bille- 
dets Forgrund  giver  det  en  ejendommelig  Virkning  og  Stemning, 

fortæller  udlr34\sfuldt  om  den  svale  Friskhed  ved  Stranden  paa 
den  solhede  Sommerdag. 

Oftere  end  i  sine  yngre  Aar  gav  Philipsen  sig  fra  Midten  af 
90erne  i  Kast  med  Billeder  af  stort  Format.  Til  et  saadant  havde 
han  bestemt  en  Komposition  af  Høhøsten  paa  Saltholmen,  hvor 
Kalvene  flokkes  ved  Vognen,  der  har  kort  det  friske  Hø  hjem  til 
Gaarden.  Men  Billedet  blev  opgivet  og  overmalt  som  talrige  an- 
dre af  Philipsens  Billeder;  det  har  altid  været  ham  kært  at  male 
ny  over  gamle.  Mange  gode  Arbejder  er  tilintetgjorte  paa  denne 
Maade,  bl.  a.  et  Efteraarsbillede  med  hvide  Køer  i  Udkanten  af 


Yed  det  store  Vandbassin  paa  Saltholmen.  ISflO.  Udst.  1897. 


Kongelunden.  Det  hændte  ham  jo  ofte,  som  det  hænder  mange 
Kunstnere,  at  Inspirationen  mattedes  under  Gennemarbejdelsen, 
og  alt  det  spillende,  glimtende  og  levende,  som  Philipsen  forstaar 
at  give  baade  i  Farven  og  i  Dyrenes  Bevægelser,  har  det  været 
ham  lettere  at  faa  i  det  lille  Format  end  i  det  store. 

Kompositionen  for  »Høhøsten«  er  os  bevaret  i  nogle  smukke 
Tegninger.  Andre  af  hans  Tegninger  viser  Kompositioner,  der  al- 
drig er  blevne  malte,  saaledes  f.  Eks.  Tegningerne  af  de  tyregale 
Køer  under  den  optrækkende  Tordenbyge.  Atter  andre  Motiver, 
han  kun  har  tænkt  sig  anvendte  for  Tegninger.  Hans  friske  og 
kraftige  Streg  giver  mange  af  Tegningerne  en  udmærket  Virk- 
ning. Han  har  lært  af  de  hollandske  og  franske  Raderinger,  han 
har  haft  hængende  paa  sine  Vægge,  adskillige  af  hans  Tegninger 
synes  ogsaa  udmærket  egnede  til  at  overføres  i  Raderinger.  Dansk 
Raderkunst  er  jo  ikke  overvættes  rig  paa  aandfuldt  behandlede 
Blade.  Han  kunde  og  burde  have  beriget  den  med  saadanne,  men 
Radernaalen  har  vel  forekommet  ham  for  spids  og  for  fin. 

Maaske  skønnede  Philipsen  rigtigt,  naar  han  mente,  at  Kom- 
positionen for  »Høhøsten«  ikke  gjorde  sig  i  den  store  Maalestok. 
Denne  passede  bedre  for  en  Billedkomposition,  som  Philipsen 
har  gentaget  og  forstørret  i  Galleriets  samtidigt  med  »Udskibnin- 
gen fra  Kastrup«  udstillede  Billede  »Kalve  ved  Stranden«.  Grup- 
peringen er  nydelig.  Billedets  kraftige  —  men  ikke  for  stærke  — 
Farver  giver  det  en  straalende  Festlighed  og  har  en  udmærket 
Samklang.  Luften  er  lidt  strøget;  Philipsen  havde  ikke  selv  regnet 
Billedet  for  færdigt  og  havde  til  Hensigt  al  gennemarbejde  det 


Drovtj'ggcnde  Køer.  1896. 


paan^^  Men  Viggo  Johansen,  der  havde  set  Ommalingerne  for- 
ringe andre  af  Philipsens  Billeder,  fik  ham  heldigvis  fra  det. 

Mere  Slid  havde  Philipsen  med  den  store  Udgave  af  den  alle- 
rede i  flere  mindre  Udgaver  foreliggende  Komposition  med  tre 
Kalve  ved  Gammelgaai  dsbrøndens  røde  Rende.  1  sin  første  Skik- 
kelse fremtraadte  Kompositionen  allerede  paa  Impressionistud- 
stillingen i  1889.  Omarbejdet  efter  ny  Studier  viste  den  sig  atter 
i  det  paa  »Den  Fri  1892  udstillede  smukke  Billede.  Philipsen 
mente  med  Rette  Gruppebygningen  tilstrækkelig  fasl  til  et  Billede 
af  ansélig  Størrelse,  og  havde  aabenbart  særlig  varme  P'ølelser 
for  Kompositionens  Hovedperson,  den  sortbrogede  Kalv,  der  har 
stanset  sin  Gang  og  vendt  Hovedet  mod  os.  Aalborg-Museets  1898 
udstillede  Billede  er  et  betydeligt  Arbejde,  men  dets  Forgængere 
har  større  Friskhed  i  Behandlingen  og  Skønhed  i  Tonen.  I  saa 
Henseende  overtrætTes  det  ogsaa  af  mange  senere  Saltholmsbille- 
der,  ikke  mindst  af  det  i  1904  udstillede  af  Saltholmen  i  diset  Vejr. 

Hvor  kær  end  Saltholmen  var  —  og  endnu  er  —  for  Philipsen, 

har  han  dog  selv  efter  sin  Bosættelse  i  Kastrup  jævnligt  søgt  Moti- 
ver fra  andre  Egne  af  Danmark.  Endog  i  langt  større  Udstrækning 
end  i  Firserne,  da  han  begrænsede  sig  til  Saltholmen,  Meilgaard  og 
Omegnen  af  København.  I  senere  Tid  har  Philipsen  næsten  hvert 
Aar  foretaget  Opdagelsesrejser  til  ny  Steder.  Især  synes  Efteraaret 
at  have  vakt  hans  Længsel  mod  Skovene  eller  i  alt  Fald  mod  mindre 
nøgne  Landskaber  end  Amagers  og  Saltholmens.  Fra  1893  er  det 
prægtige  Efteraarsbillede  af  Vognserup  Allé,  Skovgaards  berømte 
Motiv  i  en  ny  Fortolkning,  fra  et  Ophold  i  Rørvig  1894  Galleriets 
smukke  Studie  af  Hestenes  Hvil  under  Efteraarspløjningen  ogBil- 


Mellemmad.  Hvile  under  Efteraarspløjningen.  1894. 


ledet  af  »Malkepladsen«  i  den  Hirschsprungske  Samling,  hvis  Re- 
præsentation for  Philipsen  iøvrigt  er  noget  mat.  I  Efteraaret  1895 
malte  han  ved  Dyrehavegaard  Studier  for  en  ny  og  bedre  »Malke- 
plads«,  der  paa  Udstillingerne  1902  og  1903  fremtraadte  som  to  i 
Anordningen  grundforskellige  store  og  smukke  Billeder;  Randers- 
Museets  med  Køerne  i  det  nedfaldne  Løv  under  det  store  Asketræ 
er  en  af  Philipsens  pragtfuldeste  Kompositioner.  Efter  i  1900  at 
have  besøgt  Odsherred  og  Frederiksværk,  i  1901  Egnen  ved  Borre- 
vejle, rejste  han  1903  til  Kysten  af  Guldborgsund,  der  frembød  Mo- 
tiver i  Potters  Stil.  Om  Ruisdael  mindede  Skovene  ved  Hald,  hvor 
han  var  i  1904. 1905  malte  han  Efteraarsbilleder  ved  Gammel  Køge- 
gaard,  1906  og  1908  i  Omegnen  af  Borup.  Han  havde  her  paa  Svend- 
strup  Mark  set  en  Gruppe  Trær  tegne  sig  mod  Aftenluften  aldeles 
paa  samme  Maade  som  i  det  herlige  Billede,  han  stærkest  havde 
beundret  paa  den  siste  Verdensudstilling  i  Paris.  Et  Billede  af 
Théodore  Rousseau.  Han  søgte  at  male  Motivet  som  sin  Yndlings- 
mesters  ydmyge  Elev.  Den  næsten  70-aarige  Kunstner  var  endnu 
Klassikernes  Lærling. 

Tegiiiiif5  til  et  dekoreret  Fad.  1893. 


T  7T  T  T  Philipsen  har  aldrig  forelriikkel  den  levende  Hund  for 
V  X  X  1  den  dode  Love.  Naar  Hunden  anbefales  og  Loven  haa- 
nes,  tjener  det  ikke  til  Gavn  for  Fremskridtet  og  Udviklingen,  kun 
for  Bagstrævet  og  Fordummelsen.  Han  harmes  over  Reklame  for 
Hundekunster  i  Skulptur  og  Malerkunst.  Den  bør  ikke  narre  Folk 
til  at  agte  Misfostre,  fordi  deres  Frembringere  er  levende,  maaske 
unge,  og  har  Venner  i  Pressen.  Kunstens  Hunde  er  i  Virkelig- 
heden dødfødte,  men  dens  Løver  har  et  evigt  Liv.  Tusind  Aar 
gamle  Værker  er  endnu  spillevende  den  Dag  idag. 

Da  Philipsens  Rejse  for  det  Ancherske  Legat  var  bleven  brat 
afbrudt  i  Florens  1888,  kom  han  i  1891  atter  til  Italien  og  gav 
sig  til  at  kopiere  Fresker  fra  Pompeji.  Kopien  efter  »Apollo  og 
Dafne«  er  den  bedste  af  de  mange  Kopier  han  har  malt.  Ved  1840 
havde  Constantin  Hansen,  Købke  og  Hilker  og  senere  Holger  Roed 
fordybet  sig  i  Studiet  og  Kopieringen  af  de  pompejanske  Fresker, 
men  ingen  af  dem  har  naaet  at  give  en  saa  illuderende  Gengivelse 
af  et  antikt  Maleri. 

Den  Kreatur-  og  Landskabsmaler,  der  i  en  stor  Del  af  sin  Gær- 
ning  var  den  mest  radikalt  moderne  af  vore  Malere,  havde  den 
mest  glødende  Beundring  for  god  Kunst  fra  længst  svundne  Tider. 
Ingen  dansk  Maler  har  været  flittigere  Gæst  i  alle  Europas  Kunst- 
samlinger, ingen  har  bedre  forstaaet  at  suge  Honning  til  sig  fra 


10 


66 


VIII.  FREMMED  OG  DANSK  KUNST 


deres  skønneste  Blomster.  Kunstelsl<^erens  Glæder  har  været  hans 
største.  Paa  sine  mange  og  lange  Udenlandsrejser  har  han  over- 
alt haft  Skitsebogen  med  for  at  nedtegne  Omridsene  af  de  Vær- 
ker, han  vilde  give  sig  Stunder  til  rigtigt  at  nyde  og  om  hvilke 
han  særligt  ønskede  at  bevare  en  levende  Erindring  til  Vinter- 
afterne  hjemme.  Han  har  tegnet  slige  Skitser  i  Hundredvis.  Hans 
Sympatier  er  rummelige  og  mangesidede.  De  omfatter  lige  saa 
vel  de  smaa  Tanagrafigurer,  Robbiernes  farvede  Plastik,  Matsys 
og  Amberger  som  Tizian,  Bassano,  Bronzino,  Velasquez,  Salvator 
Rosa  og  Nederlænderne  fra  det  17de  Aarh.  Men  ingen  af  alle  Kun- 
stens Mesterværker  overgaar  efter  hans  Skøn  Rafaels  Portræter. 

Han  nyder  alle  disse  gamle  Herligheder  som  Maler  og  Amatør, 
ikke  som  Forsker  og  Kender.  Det  er  ham  ligegyldigt,  om  en  Ra- 
dering af  Rembrandt  er  med  eller  uden  Ætspletten,  han  har  For- 
nøjelse af  et  svagt  Tryk,  endog  af  en  Kopi  efter  et  smukt  Blad, 
Hans  S3'mpatier  er  heller  ikke  alsidige.  Han  foretrækker  det  man- 
digt kraftige  for  det  jomfrueligt  sarte,  de  temperamentsrige  Kunst- 
nerpersonligheder for  »de  fine«.  Glæder  han  sig  end  over  alle  de 
mange  forskellige  Maader,  paa  hvilke  Kunsten  har  ævnet  at  fæ- 
ste Indtr3^kket  af  levende  Liv,  ser  han  dog  dette  med  særlig  For- 
nøjelse løssluppent  hos  Brouwer,  jublende  i  Jordaens'  djærve, 
saftfulde  Billeder  og  triumferende  i  sin  vældige  Brusen  i  Rubens' 
»Kermesse«,  mellem  Louvres  mange  Skatte  en  af  de  største. 

Enkelte  af  Philipsens  Kompositioner  viser  direkte  Indflydelse 
fra  gamle  Mesterværker.  Det  1900  udstillede  Billede  af  Gæssene 
er  inspireret  af  Jacomo  Victors  Billede  i  vort  eget  Galleri.  Velas- 
quez' Komposition  i  Billedet  af  »Tapetfabriken«,  som  Philipsen 
havde  genset  i  1908,  er  laant  til  hans  det  følgende  Aar  udstillede 
Pastel  af  en  Faareklipning.  Det  var  ham  meget  om  at  gøre  at  ved- 
staa  Gælden  ved  at  faa  et  Fotografi  efter  »Tapetfabriken«  ophængt 
i  Pastellens  Nærhed. 

Det  viste,  at  en  mesterlig  Anordning  godt  lod  sig  benytte  til  et 
andet  Motiv  end  det  oprindelige.  Men  det  var  ikke  Philipsens  Me- 
ning at  anbefale  gammel  Kunst  til  ligefrem  Efterligning.  Det  fuld- 
komne lod  sig  ikke  gøre  om  paany.  Skøndt  Philipsen  har  raadført 
sig  med  Rousseau  i  Billedet  fra  Svendstrup  Mark,  har  han  lige  saa 
lidt  søgt  direkte  at  efterligne  sine  kære  Franskmænd  som  Fortidens 
store  Mestre.  De  første  som  de  siste  var  ham  kun  Kilden  til  nyt- 
tig Belæring,  til  vise  Raad,  til  Vejledning  for  at  naa  Indsigt  i 
Malerkunstens  Maal. 

Da  han  skulde  have  Udstilling  i  Kunstforeningen  var  det  ham 
magtpaaliggende,  at  en  Henvisning  til  Kilden  ikke  blev  glemt. 
Især  i  en  Henseende  var  Udstillingen  højst  ufuldstændig.  Philip- 
sen har  behandlet  Pastel  og  Farvekridt  med  en  Lethed  og  Over- 
legenhed, som  gør  mange  af  de  med  dette  Materiale  udførte  For- 
arbejder til  Billeder  fuldt  saa  fornøjelige  som  selve  Malerierne. 

Udstillingen  havde  ganske  vist  de  smukke  Pasteller  fra  1901 :  Kal- 
vene i  Stalden,  Landevejen  til  Frederiksværk,  to  højst  karakter- 
fulde Saltkolmskompositioner:  Hestene  i  Ly  for  en  B3'ge  og  Kal- 
vene drives  hjem  ved  Aften.  Men  den  burde  have  vist  flere.  Plads- 
hensyn gjorde  det  vanskeligt  og  Philipsen  mente,  at  der  af  hans 
egne  Kompositioner  allerede  var  mere  end  nok.  Derimod  var  han 
meget  ivrig  for  at  faa  medtaget  en  Række  smaa,  meget  nette,  men 


Kalve  i  Stalden  ved  Middagstid.  Pastel.  1901. 


let  skitserede  og  ikke  strengt  nøjagtige  Pastelkopier,  han  havde 
tegnet  i  Paris  1906.  De  skulde  vidne  om,  hvad  han  havde  haft 
størst  Glæde  og  Udbytte  af  at  se.  Naar  han  endeligt  opgjorde  sit  Bo, 
maatte  en  Henvisning  til  disse  Skatte  ikke  fattes  i  hans  Testamente. 

Af  disse  ti  paa  den  »Fri«  i  1907  udstillede  Pastelkopier  mang- 
lede dog  enkelte  i  Kunstforeningen.  Derimellem  to  efter  Billeder 
af  Paulus  Potter  i  Louvre  Selvfølgeligt  har  Philipsen  studeret  og 
beundret  de  hollandske  Malere,  som  skabte  Dyrmaleriet  og  straks 
førte  dette  det  senest  fødte  af  alle  Kunstens  Fag  til  en  aldrig  se- 
nere naaet  Fuldkommenhed.  Thi  Potter  er  endnu  Fagets  største 
Mester,  den  sandeste,  den  simpleste,  den  fineste.  Philipsen  er  in- 

10* 


68 


VIII.  FREMMED  OG  DANSK  KUNST 


genliinde  hans  Lige.  Potters  vidunderlige  Formfinhed  har  han  al- 
drig haft.  I  Retning  af  oprigtig  Kærlighed  til  usminket  Natur  har 
dog  ingen  af  Verdens  Dyrmalere  fulgt  det  store  Forbillede  mere  tro. 

Resten  af  Philipsens  Kopier  var  efter  franske  Malere.  Mest  efter 
Værker  af  »1830  Skolen«s  Kolorister:  Rousseau,  Millet,  Corot, — 
»Vejen  til  Sévres«  —  Decamps,  Daumier.  Den  moderne  Maler 
Lucien  Simons  dygtige  Rillede  i  Petit  Palais  havde  tiltrukket  Phi- 


Kalvene  drives  hjem.  Pastel.  1901. 


lipsen,  delvis  af  en  rent  personlig  Grund;  den  gamle  Dame  min- 
dede slaaende  om  Philipsens  for  faa  Aar  siden  afdøde  Moder. 
Mærkeligere  kunde  det  synes,  at  han  i  en  Krog  af  Louvre  havde 
bemærket  og  kopieret  et  Rillede  af  den  lidet  kendte  Cais.  Men  der 
er  udmærkede  Kunstnere  blandt  Malere,  hvis  Navn  og  Gærning 
har  været  glemte. 

Under  sine  mange  Resøg  i  Paris  havde  Philipsen  efterhaanden 
udvidet  sit  Kendskab  til  fransk  Kunst.  Samlingerne  berigedes  sta- 
digt, Louvre  med  mesterlige  Portrætbilleder  af  David  og  mester- 
lige Portrætbyster  af  Carpeaux,  Petit  Palais  med  enkelte  gode  Ril- 
leder  og  mange  fortrinlige  Arbejder  af  den  udmærkede  Rilledhug- 
ger  Dalou.  Desuden  havde  Philipsen  set  Verdensudstillingen  i  Pa- 
ris Aar  1900.  Den  havde  styrket  hans  Kærlighed  til  fransk  Kunst, 
om  dette  var  muligt,  ved  at  vise  den  endnu  rigere  paa  glimrende 
Talenter  end  nogen  forud  havde  anet.  Thi  det  var  her  ikke  blot 
de  store  Navne,  der  straalede.  Det  var  ukendte  Folk,  Mennesker, 
der  havde  levet  ubemærket  og  tappert  stridt  i  Stilhed,  oversete 

Kunstnere,  som  ingen  havde  tillagt  Værd  eller  Betydning.  Først 
nu  fik  de  Oprejsning  og  Hæder. 

Et  Sagn  fortæller  om  en  forladt  Iv vinde,  som  i  sin  Dødsstund 
gav  sit  Barn  i  den  hellige  Jomfrus  Varetægt.  Det  førtes  til  Him- 
lens Herlighed,  men  maatte  atter  derfra,  da  Jorden  dog  var  dets 
rette  Hjem.  Fattigt,  graat  og  elendigt  forekom  dette  det  bedre 
vante  Barn,  ikke  en  eneste  af  alle  Jordens  Blomster  syntes  smuk 


En  Fliik  Heste  i  Læ  for  en  Byge.  Pastel.  190L 


for  dets  Øjne.  Dets  Liv  blev  uden  Glæde.  Det  kan  være  farligt  at 
færdes  i  de  høje  Sfærer,  naar  man  er  henvist  til  at  leve  og  virke 
i  de  lavere. 

Saa  slemt  som  det  stakkels  himmelfaldne  Barn  gik  det  paa  in- 
gen Maade  Philipsen,  naar  han  fra  Paris  vendte  hjem  til  Danmark. 
Dertil  satte  han  altfor  megen  Pris  paa  de  mange  gode  Kunstnere, 
der  var  hans  Venner  og  Forbundsfæller,  selv  om  de  var  noget 
yngre  af  Aar:  Viggo  Johansen,  Joakim  Skovgaard,  Bing  o.  m.  a. 
Og  for  de  endnu  yngre  Fynboere,  især  Johannes  Larsen  og  Peter 
Hansen,  havde  han  den  varmeste  Sympati.  Ældre  dansk  Kunst 
syntes  ham  at  vise,  at  vi  ogsaa  her  paa  Bjærget  havde  haft  mange 
flinke  Folk.  Vi  havde  endog  haft  en  mærkelig  Bigdom  af  store  Ta- 
lenter, selv  om  Forholdene  ofte  har  hindret  deres  fulde  Udvikling. 

Eckersberg  havde  lært  i  Paris,  han  var  i  alle  Maader  god  nok. 
Mange  af  hans  Elever  var  maaske  lidt  jomfrunalske,  men  i  hvert 
Fald  udmærkede  Kunstnere.  Men  efterhaanden  var  de  gode  Tra- 
ditioner fra  Eckersberg  blevne  forvanskede.  Hvorfor  havde  de 
danske  Malere  ikke  søgt  til  den  friskt  rindende  Kilde  for  nyttig 
Belæring  og  vise  Raad!  Eckersberg  havde  jo  dog  vist  at  det  kunde 

ske  uden  at  Ejendommeligheden  tog  Skade.  Men  Høyen,  som  in- 
tet begreb  af  fransk  Malerkunst,  brølede  dem  som  en  Bussemand 
i  Øret:  Vogt  Dig!  De  gik  en  farligere  Vej,  hvor  Klints  Varselsord 
havde  været  bedre  anvendt.  De  slog  sig  jævnligt  sammen  med 
Tyskerne  og  lærte  nogle  af  deres  Unoder.  Men  Tyskland  var  og 
er  mange  Ulykkers  og  alle  Smagløsheders  Kilde.  Derfra  kom  det 
glansbilledlignende  og  vammeltsode,  derfra  kom  det  ferske  Anek- 
dotemaleri, derfra  kommer  ofte  endnu  alskens  Unatur  og  Skaberi, 
de  frække  Imitationer  og  det  forlorent  »geniale«. 

Det  farlige  Naboskab  har  i  alt  Fald  kun  bidraget  til  at  hæmme 
en  Udvikling,  som  hvis  Sansen  for  det  rent  artistiske  ikke  var 
bleven  sløvet,  kunde  have  baaret  endnu  skønnere  Frugter.  Den 
danske  Malerkunst  er  jo  alligevel  bleven  et  af  de  klareste  Udtryk 
for  Nationens  Aand.  I  sin  Kærne  er  den  vedbleven  at  være  sund 
og  sandhedskærlig.  Den  har  holdt  sig  fri  for  de  tyske  Overdrivel- 
ser, frembragt  Mænd  og  Værker,  der  er  vort  Folk  til  største  Ære. 
En  Hjærne  som  Marstrands  hører  til  de  sjældne.  Kyhns  Natur- 
følelse er  lige  saa  fin  og  ægte  som  de  franske  Landskabsmaleres. 
Maaske  har  ogsaa  vor  æMdre  Kunst  haft  brave  Folk,  hvis  gode  Gær- 
ninger  med  Urette  er  gaaede  i  Glemmebogen. 

Kunde  et  rigt  Udvalg  af  hvad  private  Hjem  gemte  af  Almenhe- 
den ukendte  danske  Kunstværker  samles  paa  en  stor  Udstilling, 
vilde  en  saadan  faa  en  betydningsfuld  Mission.  St^^rke  National- 
følelsen ved  at  vise,  hvor  gode  Kunstnere  vort  lille  Land  havde 
frembragt.  Klare  Begreberne  om  Forskel  paa  Klinte  og  Hvede. 
Og  lade  de  Forglemte  vederfares  Retfærdighed. 

Ved  at  se  den  retrospektive  Afdeling  af  fransk  Kunst  paa  Ver- 
densudstillingen 19()()  havde  Philipsen  faaet  den  Tanke,  at  en  saa- 
dan Udstilling  burde  afholdes  i  København.  Det  blev  straks  sagt 
ham,  at  den  var  uigennemførlig  af  Mangel  paa  et  passende  Lo- 
kale. Han  tænkte  sig  om  og  nævnte  Raadhuset.  Det  var  jo  ikke 
saa  tosset  hittet  paa.  Til  alle  Indvendinger  vendte  han  det  døve 
Øre.  Han  mødte  Vanskeligheder,  der  syntes  uovervindelige,  men 
som  hans  gode  Stædighed  efterhaanden  besejrede.  Han  rendte  fra 
Herodes  til  Pilatus,  overtalte  og  omstemte.  De  styrende  i  Akademiet 
kunde  slet  ikke  lide  Idéen,  det  var  ikke  deres  egen  og  de  havde 
ringe  Udsigt  til  at  faa  den  gennemført  efter  deres  Hoved.  En  vilde 
ikke  tiltræde  Komitéen,  hvis  ikke  Planen  billigedes  paa  allerhøje- 
ste Steder,  hvorved  der  vandtes  Garanti  for,  at  Komitémedlem- 
mernes Ulejlighed  belønnedes.  Philipsen  var  mildest  talt  utilfreds 
med  denne  snilde  Tanke.  Det  var  ikke  for  at  pynte  sig  og  andre, 
at  han  ønskede  denne  Udstilling.  Det  var  for  Sagens  Skyld.  Hel- 
digvis fandt  han  Støtte  hos  mange  Mennesker,  der  gærne  bragte 
Ofre  af  Tid  og  Arbejde  for  at  tjene  en  god  Sag. 

Tiden  var  knap;  Raadhuset  kunde  kun  stilles  til  Disposition 
for  Udstillingen  i  Sommeren  190L  Forberedelserne  burde  have 

været  omhyggeligere,  meget  blev  Hastværksarbejde.  Xylograf  Fr. 
Hendriksen  har  i  sin  Bog  »Mennesker  og  Oplevelser«  omtalt  nogle 
af  Vanskelighederne  ved  Udstillingens  Tilblivelse.  »Den  Sommer«, 
siger  han,  »lærte  jeg  Th.  Philipsen  at  kende  som  en  udmærket  Ar- 
bejdsfælle. Han  drog  i  den  aarle  Morgen  og  paa  aaben  Ladvogn 
langt  ud  i  Sjælland  for  selv  at  tage  Vare  paa  de  os  fra  Herregaarde 
betroede  Billeder.  Det  hændte,  at  han  fra  slige  Ture  først  naaede 
ind  til  Raadhuset,  tronende  ved  Siden  af  Kusken  paa  det  fulde 
Læs,  henad  Kl.  12  om  Aftenen,  og  der  ventede  jeg  hans  Ankomst 
ængstelig  over  den  lange  Udeblivelse«.  Han  hjalp  ogsaa  med  ved 
Ordningen  og  Ophængningen  af  Billederne,  og  sørgede  omhygge- 
ligt for,  at  hans  egne  Arbejder,  da  han  omsider  blev  overtalt  til  at 
udstille  nogle  af  dem,  paa  Trappegangen  under  det  store  Vindu  fik 
den  mest  ufordelagtigePlads,  som  efter  grundig  Søgen  var  til  at  finde. 

Udstillingen  udførte  sin  Mission.  Den  gav  selv  Udlændinge  Ag- 
telse for  vor  Kunst  og  forøget  Interesse  for  den  hos  vore  egne. 
Kursen  paa  Arbejder  af  vore  bedste  ældre  Kunstnere  kom  i  stærk 
Stigen  og  mange  hidtil  lidet  agtede  Navne  kom  med  paa  Kursli- 
sten. Besøget  var  stærkt  stigende,  i  de  siste  Dage,  hvor  Entréen 
var  nedsat,  blev  der  Trængsel.  Philipsen  og  Hendriksen  gik  stedse 
trofast  paa  Vagt  for  at  skærme  og  værge  Malerierne.  Udstillingen 
gav  et  smukt  Overskud,  der  anvendtes  til  Gaver  af  Billeder  for 
Raadhuset  og  Opsættelsen  af  Springvandskummen  i  dets  Nærhed. 

Men  da  Herligheden  var  forbi,  stod  Oprydningen  og  Afleverin- 
gen af  Laanene  tilbage.  Den  var  meget  mindre  morsom  end  Ind- 
samlingen. Atter  mødte  Philipsen  for  at  tage  det  mest  utaknem- 
melige Slid  paa  sine  Skuldre.  Desangaaende  bemærker  Fr.  Hen- 
driksen i  sin  Bog:  »Han  er  af  den  Slags,  der  holder  ud  til  det  sidste«. 

Kun  snød  han  sig  stille  bort  fra  Æren  og  Takken  for  den  Ud- 
stilling, der  var  hans  Tanke  og  hans  Værk. 


Merkur  spiller  for  Argiis.  'regning  til  ct  dekorativt  Fad. 

Lige  saa  lidt  som  i  tidligere  Aar  har  Philipsen  i  de  senere 
anvendt  sine  Udenlandsrejser  udelukkende  til  Betragtnin- 
ger af  og  over  ældre  og  nyere  Kunst. 

Foruden  Akvarelkopier  efter  middelalderlige  Mosaiker  malte 
han  i  Ravello  smukke  Studier  af  Landskaber  og  Arkitektur.  I  den 
følgende  Vinter,  som  han  tilbragte  i  Rom  i  fornøjeligt  Selskab  med 
Julius  Paulsen  og  andre  gode  Kammerater  var  han  stærkest  op- 
taget af  et  Skulpturarbejde:  Statuetten  af  en  romersk  Tyr.  Han 
havde  altid  beundret  Kraftens  Skønhed.  Ingen  af  alle  jordiske 
Væsner  var  fuldere  ladet  med  vældig  St3aMve  end  denne  impone- 
rende Fremtoning  med  sin  rent  kongelige  Rejsning.  Intet  Under, 
at  de  gamle  Grækere  og  Romere  tænkte  sig  Flodguderne  som 
mægtige  Tyre. 

Han  kendte  sine  Klassikere.  Rimeligvis  er  han  mellem  nule- 
vende danske  Kunstnere  den  eneste,  der  har  behandlet  Motiver 
fra  den  fordum  af  Kunstnere  stærkt  benyttede  Ovid.  Han  havde 
i  et  af  sine  dekorative  Fade  fremstillet  Europas  Bortførelse.  Han 
havde  til  et  andet  tegnet  gode  Kompositioner  af  Merkur,  der  ved 
sit  F'løjtespil  dysser  Argus  i  Søvn  og  befrier  den  smukke  hvide  Kvie. 
Til  et  tredje,  det  gennem  Wessels  Fortolkning  bekendte  Gudebesøg 
hos  Filemon  og  Baukis,  og  skøndt  Figurtegningen  har  sine  Mang- 
ler er  det  højst  paafaldende,  hvor  slaaende  Fremstillingen  min- 
der om  Jordaens'  Opfattelse  og  Stil. 

Da  han  i  Statuetten  skulde  fremstille  et  Pragteksemplar  af  Tyre- 
racen, maatte  han  atter  mindes  Ovid.  Selve  Gudernes  Konge  var 
fremtraadt  i  den  ideale  Tyreskikkelse.  »Musklerne  staar  paa  hans 
Hals,  Doglabberne  hænger  paa  Boven«.  Statuetten  af  Tyren  blev 
den  forvandlede  Zeus;  i  et  Relief  paa  Statuettens  Fod  forkyndte 
Eroter  og  Tritoner  hans  Sejr  i  Kærlighedsæventyret  med  Europa. 
Skøndt  der  ogsaa  mellem  Philipsens  senere  Smaaskulpturer  er 


Romersk  Tyr,  model,  i  Voks.  1892. 


gode  og  livfulde  Arbejder,  —  f.  Eks.  den  1898  modellerede  Sta- 
tuette af  en  løssluppen  Hest,  —  er  »En  romersk  Tyr«  ved  sin 
pompøse  Holdning  og  gode  Behandling  vel  ubetinget  det  mest 
fuldkomne  af  alle  Philipsens  Skulpturarbejder. 

Sammen  med  Modellen  til  Tyren  udstillede  Philipsen  i  1893 
sine  to  bedste  Springvandsprojekter.  Efter  et  Udkast  til  Opbyg- 
ningen af  Thorvald  Bindesbøll  havde  han  i  det  ene  anbragt  fire 
nøgne  Drenge,  der  klemmer  indfangede  Gæs,  fra  hvis  Næb  Vand- 
straalerne  skulde  springe.  I  det  andet  dannedes  Hovedgruppen 
af  to  Bryggerknægte  med  en  Tønde,  fra  hvis  Spunshul  Øllet  bru- 
sede ud.  Moralen  var  paa  Fodstykket  under  en  Relieffremstilling 
af  Drukkenskabens  løsslupne  Bestialitet  indprentet  med  store  Bog- 
staver i  et  Rim:  »Tappen  for  Tønden,  for  Tungen  Tanden,  —  el- 

lers  tager  Fanden  Forstanden  og  Manden«.  Gruppen  har  i  sine 
Linjer  og  Masser  en  god  og  kraftig  Holdning,  men  vi  har  jo  rig- 
tignok ikke  faaet  at  vide,  om  Philipsen  var  Mand  for  at  udføre 
Skitsens  gode  Antydninger  tilfredsstillende  i  den  store  Maalestok. 
Det  er  noksom  bekendt,  at  Kobenhavns  Kommunalbestyrelse  — 
paa  nogle  kunstelskende  Borgerrepræsentanters  Initiativ  —  øn- 
skede denne  Skitse  udført  til  et  Springvand  paa  Blaagaardsplads, 


Model  til  et  Springvand.  1892. 


men  at  denne  Plan  paa  Grund  af  Fremstillingens  Motiv  fra  flere 
Sider  mødte  stærk  Modstand.  Sarte  Sjæle  fandt  Motivet  raat;  et 
Indlæg  fra  en  Maler  foreslog  at  erstatte  de  væmmelige  Biygger- 
knægte  med  den  lille,  søde  Tomnielise  paa  Aakandebladet  i  sin 
bare  Særk,  dog  i  overnaturlig  Størrelse.  Afholdsmændenes  Fana- 
tikere ivrede  mod  Relieffet.  Skøndt  Philipsen  selv  er  totalafhol- 
dende og  i  Indskriften  meget  eftertrykkeligt  havde  anbefalet  Maa- 
deholdet,  havde  han  jo,  —  aabenbart  paavirket  af  Rubens  »Ker- 
messe«,  Louvre  —  i  Relieffet  ikke  skjult,  at  Nydelsen  af  spirituøse 
Drikke  kan  virke  ret  oplivende.  Philipsen  havde  været  særdeles 
glad  over  dog  én  Gang  i  sit  Liv  at  modtage  en  anselig  Bestilling, 
selv  om  den  først  kom  mod  dets  Aften.  Men  han  meldte  sig  fra 

den.  Fornøjelsen  ved  at  udføre  Arbejdet  var  maaske  usikker.  Kun 
en  rig  Høst  af  Ubehageligheder  var  ham  vis. 

Paa  sine  senere  Rejser  til  Italien  har  Philipsen  i  paafaldende 
Udstrækning  beskæftiget  sig  med  at  modellere.  Gruppen  af  He- 
stene, der  trækker  den  første  Plougfure,  var  betegnet  Roma  1904. 
Voksstatuetten  af  den  nøgne  Dreng  paa  det  genstridige  Æsel  var 
modelleret  i  Solmona  1907,  Gruppen  af  de  to  Æsler,  der  bærer 
Kalk,  i  Celano  samme  Aar.  Dog  fremførte  Philipsens  store  Ud- 
stilling ogsaa  adskillige  malede  Studier  fra  Ophold  i  Italien  1899, 
1902,  1904  og  1907.  Fra  1902  var  den  udmærkede  Skitse  med 


Torvet  i  Sora.  1902. 


Æslerne  paa  Torvet,  en  Markedsdag  i  Sora,  fra  1907  et  i  Farve- 
anslaget glimrende  Studie  af  en  Vej  ved  Solmona. 

Andre  af  hans  Arbejder  fra  den  Rejse,  han  i  Sommeren  1907 
sammen  med  Ejlif  Petersen  foretog  til  Italien,  røbede  tydeligt 
nok  Svækkelsen  af  hans  Syn.  Han  var  bleven  hjemsøgt  af  den 
Ul3^kke,  der  ogsaa  havde  ramt  andre  af  hans  Familje.  Men  selv 
om  det  svækkede  Syn  har  sat  sit  skæmmende  Præg  paa  mange  af 
Philipsens  senere  Arbejder,  er  det  i  Sandhed  forbausende,  at  han 
endnu  paa  denne  Tid  har  kunnet  male  Billeder,  der  i  Friskhed  og 
Kraft  ikke  staar  tilbage  for  de  bedste  fra  tidligere  Aar.  Ingen  af  hans 
gamle  Saltholmsbilleder  har  en  kækkere,  morsommere,  ejendom- 
meligere Komposition  end  det  store,  1908  malte  »Bissevejr«  med 
Gaasegangen  i  Vandet.  Hans  ny  P'remstilling  af  »Udskibning  fra 
Saltholmen«  staar — trods  Faarenes  ganske  urimeligt  lange  Hove- 
der —  slet  ikke  til  Skamme  for  hans  gamle  Fremstilling  af  det 

samme  Æmne.  Og  mellem  hans  mindre  Arbejder  fra  den  seneste 
Tid  er  der  saa  gode  Sager  som  »En  pissende  Hoppe«  og  Studiet 
fra  Flaskekroen.  I  mange  af  Saltholmsbillederne  er  det  endnu  lyk- 
kedes ham  at  indfange  Solen.  Et  af  dem,  »Køer  ved  et  Vandhul«, 
har  et  gammelt  og  godt  Motiv,  som  dog  har  faaet  skønnest  Form 
i  et  af  de  ikke  udstillede  Pasteludkast.  To  smukke  Køer  drikker 
i  Vandet  under  Bakken,  bag  hvilken  den  store  Tyr  pludseligt  duk- 
ker op.  Philipsen  har  vel  næppe  denne  Gang  tænkt  paa  Ovid,  men 
han  har  faaet  os  andre  til  at  mindes  Mythologien. 


Selvportræt.  Pastel.  1911. 


Han  har  taalmodigt  fundet  sig  i  sin  tunge  Skæbne.  Den  afskar 
ham' fra  Læsning;  Aviserne  har  altid  været  ham  ret  ligegyldige, 
men  gode  Bøger  ham  kære.  De  gode  Billeder  kunde  han  jo  end- 
nu glæde  sig  over.  1908  rejste  han  til  Madrid  for  at  gense  Prado- 
Samlingens  mange  Mesterværker.  Han  fik  dernede  købt  en  Skitse- 
bog, men  den  beholdt  sine  hvide  Blade,  han  havde  slet  ikke  kun- 
net se  at  tegne  i  Galleriet.  Faren  for  fuldstændig  Blindhed  syntes 
truende. —  Da  han  efter  sin  Hjemkomst  tog  ud  paa  Landet  for  at 
male  Studier,  flakkede  han  lidt  uroligt  om  i  u}^  Egne.  En  Aften 
naaede  han  til  et  Herberge,  hvor  der  i  et  Gæstestuen  tilstødende 
Værelse  spilledes  en  Melodi,  som  forekom  ham  vidunderlig  skøn 
og  som  han  med  sit  store  Kendskab  til  klassisk  Musik  mærkeligt 
nok  ikke  kendte.  Han  skaffede  sig  at  vide,  hvad  det  var.  Det  var 
Beethovens  »Farvel  til  Pianoet«,  hans  siste  Komposition.  Og  Phi- 
lipsen kunde  ikke  undgaa  at  tænke,  at  han  maaske  selv  i  denne 

Sommer  skulde  tage  Afsked  med  Kunsten,  med  Naturen,  med 
Lyset. 

En  Operation  paa  begge  lians  Øjne  i  1909  synes  dog  lykkeligt 
at  have  afværget  Faren  for  yderligere  Svækkelse  af  hans  Syn.  Han 
kan  endnu  se,  han  kan  endnu  arbejde.  Men  den  største  og  bed- 
ste Del  af  hans  Gærning  maa  selvfølgeligt  betragtes  som  afsluttet. 

Det  seneste  af  hans  i  Kunstforeningen  udstillede  Arbejde  var 
et  i  Pastel  let  tegnet  Selvportræt.  Skøndt  det  hang  i  en  Krog,  und- 
gik ingen  af  Udstillingens  Besøgende  at  bemærke  det,  fordi  det 
var  saa  ejendommeligt  og  veltalende  karakterfuldt.  Maleren  sid- 
der ved  sit  Staffeli  paa  Saltholmen  mellem  Kvæget.  Hovedet  med 
den  bulede  Straahat  vender  han  tilbage  og  ser  paa  os  gennem 
Brillerne,  medens  en  Kalv  slikker  Farven  af  hans  Pensel. 

Det  er  et  tro  Karakterbillede  af  en  Kunstner,  som  i  mange  Maa- 
der  er  meget  af  en  Særling.  Thi  han  er  som  Budhisten  i  sit  Enebo 
ligegjddig  for,  hvad  Verden  agter  og  foragter.  Han  er  jo  en  fri 
Fugl,  der  som  Jægeren  i  Sankt  Hansaftens  Spil  har  valgt  den  hele 
Natur  til  sin  Elskerinde,  er  lykkelig  ved  at  leve  fjærnt  fra  Men- 
neskevrimlen, Sladderen,  Skrædderskiltene  og  Stræberne,  ene 
med  Kreaturerne,  de  store  Flader,  de  drivende  Skyer  og  den  fri- 
ske Sø.  Naar  han  saa  Søndagsgæsterne  paa  Saltholmen  sejle  hjem 
til  Amager,  saa  var  hans  Tanker  nøjagtigt  de  samme  som  den 
nævnte  Jægers:  »Det  er  mig  kært  de  støjer  ej  mer;  den  brogede 
Sværm  ej  gærne  jeg  ser«. 

Som  Maler  har  han  jo  ogsaa  oftest  ført  os  til  Naturfreden  paa 
ensomme  Steder.  Paa  Hverdage  er  Saltholmen  næsten  menneske- 
forladt. Amager  var  i  Philipsens  Kastrup-Tid  uden  Turister.  Og 
alle  de  Skarer,  der  søger  til  Skoven,  naar  Bøgen  er  grøn,  er  borte 
naar  den  mister  de  siste  Blade. 

Selvportrætets  gode  Karakteristik  er  naturligvis  ikke  udtøm- 
mende. Philipsen  er  jo  en  endog  i  sjælden  høj  Grad  kultiveret 
Kunstner.  Og  slet  ingen  Menneskefjende.  Hans  Venner  kender 
ingen  mere  trofast  Kammerat  og  elskværdigere  Vært.  For  mange 
af  dem  hører  de  af  Philipsen  ledede  Sejlture  til  Saltholmen  og 
Køreture  paa  Amager  med  til  deres  bedste  Minder;  maaske  vil 
ogsaa  en  og  anden  synes,  at  Skoven  sjældent  har  forekommet 
ham  skønnere  end  naar  han  gik  sammen  med  Philipsen  og  hørte 
hans  Begejstringsudbrud.  Men  Philipsens  Venner  er  ikke  færrest 
i  de  Samfundslag,  der  kaldes  Folket.  De  vrimler  paa  Amager,  de 
findes  i  Paris  og  der  er  mange  i  Italien.  Til  det  lille  Hotel  i  et  af 
af  Ravellos  gamle  Paladser,  hvor  Philipsen  i  1891  havde  boet,  kom 
mange  Aar  efter  et  lille  Selskab  af  Danske.  Da  Værtsfolkene  fik 
deres  Nationalitet  at  vide  og  hørte,  at  de  kendte  Philipsen,  blev 
der  tilbudt  hele  Selskabet  gratis  Traktement.  Det  førtes  ud  for  at 
se  de  Farveklatter  paa  en  Mur,  hvorfra  han  havde  malt  en  Ud- 
sigt over  Dalen.  De  brave  Folk  bad  hilse  ham,  han  havde  vundet 

deres  Hjærter  og  var  dem  uforglemmelig.  Men  det  maatte  siges 
ham,  at  de  havde  haft  den  Sorg  at  miste  den  lille  Pige,  han  havde 
lært  at  synge  »Den  tapre  Landsoldat«. 

Der  er  dog  ikke  lutter  Blidhed  i  hans  Sind  og  lutter  Sukker  i 
hans  Mund.  Han  har  om  Kunst,  om  Forhold  og  Personer  sine 
sære  Meninger,  der  ikke  er  til  at  rokke.  Selv  den,  der  deler  Bro- 
derparten af  hans  Anskuelser  og  Fordomme,  tør  ikke  kalde  ham 
fuldt  retfærdig.  Dertil  er  hans  Blod  for  hedt.  Det  har  de  jødiske 
Draaber,  som  Forfatteren  til  Romanen  »Trilby«  regner  ubetale- 
lige for  en  Kunstner.  Mellem  alle  danske  Malere  har  han  det  stær- 
keste Temperament.  Han  taaler  ikke  at  se  det,  der  for  ham  er 
Sort,  og  det,  der  for  ham  er  Hvidt,  røres  sammen  i  den  graa 
Vælling,  som  er  bleven  en  national  Yndlingsret.  Han  har  Isglet- 
schere  af  Haan  for  hvad  han  ringeagter  og  afskyr,  Luer  af  flam- 
mende Begejstring  for  hvad  han  ærer  og  elsker  Denne  sjældne 
Ævne  til  at  begejstres  helt  og  stærkt  har  skaffet  Theodor  Philip- 
sen mange  af  de  Glæder,  som  gør  Livet  rigt,  og  Minderne  om  dem 
lyser  med  Glans  fra  de  evige  Stjærner  endnu  for  ham  i  Aftenskum- 
ringen efter  at  hans  Dagværk  er  endt. 

